MQA PILIN6 HADITH 


Kasama ang paglalahad sa kasaysayan ng bawa't Taga-ulat nito, 

gayundin ang mga benepisyong pang-agham nito sa pitumpung 

Hadith. 

ANG IKATLONG BAHAGI 


May-akda: 

Dr. Mohammad Murtaza ibn Aish Mohammad 
Isinalin sa wikang Filipino (Tagalog) ni: 


Mohammad Taha Ali 

Inihanda ng: 

Tanggapang Kooperatiba sa Panawagan at Pamamatnubay 
sa Rabwah sa lungsod ng Riyadh 
KAHARIAN NG SAUDI ARABIA 


Ang lahat ng mga karapatan ay nakareserba 
sa May-akda 

Unang Pagkalimbag, taong 1435 H. - 2014 G. 

Sa Ngalan ng Allah, ang Maawain, ang Mahabagin 
PANIMULA 

Ang lahat ng pagpupuri ay sa Allah {Na nagsugo 
sa Kanyang Sugo (Muhammad) ng may Patnubay at Tunay 
na Relihiyon (ang Islam), upang gawin Niya itong 
mangibabaw sa lahat ng pananampalataya (relihiyon)}. 
Surah Al-Fath (48): Ayah: 28, Nawa'y ang pagpapala at 
kapayapaan ay maitampok sa pinakasagka sa mga 
Propeta na si Muhammad, gayundin sa kanyang 
pamilya, kasamahan at mga tagasunod hanggang sa 
araw ng Paghuhukom. 

Katotohanang ang Islam ang siyang relihiyon ng 
kaligayahan sa mundo at sa Huling Araw; kaya 
ipinapaliwanag nito sa sangkatauhan ang landas ng 
kaligayahan para sa pang-indibidwal, pangpamilya, 
panlipunan at pangrelihiyon na kabuhayan, 
samakatuwid hindi kinikilala nito ang kawalan ng 

katarungan, awayan at pagkapoot sa lahat ng mga 
lipunang pantao, at tunay na ang mga nasasaksihan 
na kasamaan ng mga tao na siyang nananaig sa 
mundo sa kasalukuyang panahon ay bunsod ng 
paglayo sa tunay na diwa ng Islam. 

Kaya dahil dito kami ay nag-aanyaya tungo sa 
tunay na pagtangan sa dakilang relihiyon na ito na 
siyang dala ng marangal na Sugo na si Muhammad 
ibn Abdullah ($g); kaya nais kong ilahad sa harapan 
ninyo ang isang lupon ng mga piling Hadith ng Sugo 
(H) para sundin siya nang may kasamang 
pagmamahal, at dakilain nang buong katotohanan at 
katapatan. 

Dapat sa isang marangal na mambabasa ay 
malaman kung ano ang pinatutukuyan natin sa 
Sunnah? Kaya sasabihin natin: Ang Sunnah ay ang 
Hadith, at ang Hadith ay ang mga salawikain, gawain 
at kalagayan ng Propeta (Sumakanya nawa ang 
pagpapala at kapayapaan). 

O sasabihin natin: Ang Sunnah ay ang Hadith, at 
ang Hadith ay ang mga iniaanib sa Propeta (^) na 
salawikain o gawain, pagpapatibay o katangian. 

Tunay na nakinabang tayo sa pamamagitan ng 
pagbanggit sa mga benepisyong pang-agham ng mga 
Hadith sa mga pantas ng Islam tulad ng mga pantas 
na sila Yahya ibn Sharaf An-Nawawi, at Al-Hafid ibn 
Hajar Al-Asqalani, at iba pang mga pantas bukod sa 
kanila na naglingkod sa Islam, gantimpalaan nawa sila 
ng Allah ng mabuti, kalakip ang ibayong pagsisikap sa 
gabay ng Allah upang makabuo ng maraming isyu sa 
Da'wah (Pag-aanyaya), mga pang-agham at praktieal 
na mga isyu mula sa mga piling Hadith. Sa Allah ang 
lahat ng pagpupuri at pasasalamat. 

Tungkol naman sa paghatol sa Hadith; kung ito 
ay mula sa aklat ni Al-Bukhari o aklat ni Muslim; 
samakatuwid, hindi na kailangang banggitin ang hatol 
dito; dahilan sa masidhing pagtanggap ng sambayang 
muslim sa mga aklat na ito (ni Al-Bukhari at Muslim), 
samantalang ang hatol sa Hadith na kuha mula kay 
Abu Daud, At-Tirmidhi, An-Nisaa-i, at Ibnu Majah; ito 
ay naiisaalang-alang sa mga paghahatol ng Pantas na 

si Mohammad Nassiruddin Al-Albani, kasama ang 
pagbanggit sa salita ni Imam At-Tirmidhi tungkol sa 
kahatulan ng kanyang mga Hadith; sapagka't siya ay 
naiiba sa larangan na ito, sumakanilang lahat nawa 
ang habag ng Allah. 

At tungkol naman sa mga pamagat ng Hadith na 
tinipon natin at pinili sa aklat na ito; ang mga ito ay 
tumutukoy at nakaugnay sa pananalig, batas at pag- 
uugali, at ito rin ay ibinahagi sa limang antas na naka- 
iskedyul sa ikatlong paligsahan sa Hadith para sa mga 
dayuhan sa taong 1435 H. ayon sa partikular na mga 
patakaran ng seksyon. 

Nananalangin ako sa Allah, ang Tigib ng 
Kaluwalhatian at Kataas-taasan, na tanggapin nawa 
Niya ang aklat na ito nang magandang pagtanggap, at 
gawin Niyang maging kapaki-pakinabang at puno ng 
biyaya; katotohanang Siya ang Nakaririnig, ang 
Tumutugon (ng panalangin). 

Muli, aking inihahandog ang taus-puso kong 
pagpapasalamat at pagpapahalaga sa kagalang-galang 
na Shaikh na si Khalid ibn Ali Abal-khayl - ang direktor 

ng Tanggapang Kooperatiba sa Panawagan at 
Pamamatnubay sa Rabwah sa lungsod ng Riyadh - sa 
kanyang magagandang opinyon, na naghimok sa amin 
upang magsumikap sa lahat ng mapapakinabangan sa 
pag-aanyaya sa Allah nang buong katapatan, kaayusan 
at kawastuhan. 

Gayundin naman na aking inihahandog sa 
kagalang-galang na Shaikh na si Nasser ibn Mohammad 
Al-Huwaysh - direktor ng seksyon ng Tanggapang 
Kooperatiba sa Panawagan at Pamamatnubay sa 
Rabwah - ang taus sa puso kong pagpapasalamat at 
pagkilala ng utang na loob sa kanyang dakilang 
pagsisikap upang maitaguyod ang paligsahan na ito sa 
ilalim ng pamamahala ng seksyon sa Tanggapang 
Kooperatiba sa Panawagan at Pamamatnubay sa 
Rabwah sa lungsod ng Riyadh sa Kaharian ng Saudi 
Arabia. 

Ako rin ay nagpapasalamat sa lahat ngnag-abotsa 
akin ng kabutihan sa pamamagitan ng kanilang 
opinyon, pagsisikap at kapaki-pakinabang na payo, 
lalung-lalo na sa mga kapatid kong Da'iyah sa aming 
seksyon, at sa kapatid na si Abdul Aziz Madh-'uf; 

igawad nawa sa kanila ng Allah ang gantimpala sa 
mundo at kabilang buhay dahil sa Islam at mga Muslim, 
at itampok nawa ng Allah ang pagpapala at kapayapaan 
sa Propeta nating si Muhammad, gayundin sa kanyang 
mga pamilya, mga kasamahan at mga tagasunod, ang 
lahat ng pagpupuri at pasasalamat ay sa Allah, ang 
Panginoon ng lahat ng nilalang. 


Ang May-akda 

Dr. Mohammad Murtaza ibn Aish Mohammad 
03/02/1435 

1- Si Abdullah ibn 'Am'r (Sumakanila nawa 
ang kaluguran ng Allah) ay nag-ulat, 
kanyang sinabi: Ang Sugo ng Allah (^) ay 
nagsabi: "Sambahin ninyo ang Mahabaging 

(Allah), magpalabi kayo ng pagkain at 
ipalaganap ninyo ang pagbati ng Salam 
(Kapayapaan); sa gayon kayo ay 
makapapasok sa Paraiso nang mapayapa). 
At-Tirmidhi: Hadith bilang (1855). 

Ang Taga-ulat ng Hadith na ito: 

Siya si Abdullah ibn 'Amr ibn Al-'As Al-Qurashi Al- 
Sahami, isang dakila at kilalang Sahabi (Kasamahan 
ng Propeta), siya ay yumakap sa Islam bago ang 
kanyang ama na si 'Amr ibn Al-'As, at siya ay 
nakapag-ulat ng (700) na Hadith sa mga talaan ng 
Hadith, at siya ay nakibaka sa pakikipaglaban sa ilang 
digmaan kasama ang Sugo ng Allah ($|), mayroon din 
siyang katanyagan sa pagsasa-ayos ng mga kalagayan 
at pangangasiwa ng mga negosyo, kaya't itinalaga 
siya ni Mu'awiyah (Sumakanya nawa ang kaluguran 
ng Allah) sa Kufa bilang tagapamahala rito sa 
nabibilang na panahon. 

Siya ay lagi nang nagsasalaysay tungkol sa Sugo ng 
Allah ($g) at nagbibigay ng personal na opinyon sa 
paghatol sa Jami' Al-Fustat (Tinatawag na Masjid 
'Amr ibn Al-'As) sa Ehipto, kaya't maraming tao ang 

nakakuha nito sa kanya mula sa mga taga-Ehipto, 
taga-Sham (Sirya, Palestine, Jordan, Lebanon) at mga 
taga-Hijaz (taga-gitnang silangan), siya (Sumakanya 
nawa ang kaluguran ng Allah) ay binawian ng buhay 
sa Ehipto noong ika-65 na taon sa Hijri. at inilibing sa 
loob ng kanyang tahanan, at may nagsasabi na siya ay 
namatay sa Sirya, datapuwa't mayroon ding 
nagsasabi na sa Makkah. 

Ang ilan sa mga Kapakinabangan ng 
Hadith na ito: 

1- Ang daan tungo sa Paraiso: ay ang pagsamba sa 
Allah lamang nang walang pagtatambal sa Kanya, at 
ang pagiging mabuti sa mga tao. 

2- Hinihimok ng Hadith na ito ang pagbukod tangi sa 
Allah sa pagsamba, ang pagtulong at pagbibigay sa 
mga nangangailangan. 

3- Ang pagpalaganap sa pagbati ng Salam 
(kapayapaan) ay isa mga dahilan upang mapalalim 
ang magiliw na ugnayang panlipunan sa pagitan ng 
mga miyembro ng islamikong komunidad. 

2- Si Abu Hurairah ay nag-ulat, tungkol sa 
Propeta (^) na nagsasabi: kapag siya ay 

nagtungo sa kanyang higaan: 

"Allaahumma rabbas samaa-waati wa 
rabbal ardhi wa rabb kulli shay-in, faaliqal 
habbi wan-nawaa, munzilat tawraatu wal 
injeeii wal qur'aanil 'adheem, 'audhu bika 
min sharri kulli daabbatin anta aakhidhun 

binaa-siyatiha, antal awwalu falaysa 
qablaka shay-un, wa anta al-aakhiru 
falaysa ba'daka shay-un, wa anta adh- 
dhaahiru falaysa fawqaka shay-un, wa 

anta al-baatinu falaysa doonaka shay-un, 
iqdhi 'anni addayna wa aghninee minal 
faqri (0 Allah! Ang Panginoon ng mga 

kalangitan, ang Panginoon ng kalupaan at 
ang Panginoon ng lahat ng bagay, ang 
nagpapangyari na mabiyak at mag-usbong 

ang butil at buto ng bungangkahoy, ang 
nagbaba ng Tora (Torah), at ng Ebanghelyo 
(Gospel), at ng Dakilang Qur'an, ako ay 

nagpapakupkop sa lyo laban sa kasamaan 

ng lahat ng nilikha na gumagalaw na lyong 
sinasakmal ang noo nito, Ikaw ang Una, 
kaya walang anumang bagay na una pa sa 
lyo, at Ikaw ang Huli, kaya walang 

anumang bagay na susunod sa lyo, at Ikaw 
ang Lantad, kaya walang anumang bagay 
ang nasa lyong ibabaw, at Ikaw ang Lingid, 

kaya walang anumang bagay na mas 

malapit kaysa sa lyo, ako'y pagkalooban ng 
pambayad ng utang, at bigyan ng 

kasaganaan laban sa kahirapan)". ibnu 

Majah: Hadith bilang (3873). 

Ang Taga-ulat ng Hadith na ito: 

Siya si Abu Hurairah, Abdul Rahman ibn 
Sakh'r Ad-Dusi Al-Yamani na tinaguriang 

tagapagsalaysay ng Islam. Siya ay tinawag 

sa palayaw na Abu Hurairah (Ama ng paslit 
na pusa), sa dahilang siya ay mahilig 

maglaro ng pusa, at siya ay nagpapastol ng 
mga kambing para sa kanyang pamilya, 

siya ay yumakap sa Islam noong ikapitung 
taon sa Hijri (kalendaryong Arabik), sa 

taong pagsakop sa Khaibar, pagkatapos ay 
namalagi siya sa Propeta ($|) ng apat na 
taon, siya ay kasa-kasama nito saan man 

naroroon, at nagsumikap sa pagsasaliksik 

ng Hadith at naging masigasig siya rito, 

kaya't marami siyang kaalaman na 

natutunan at naisaulo, hanggang sa siya 

ang naituring na may pinakamaraming 
naiulat na Hadith sa mga Sahabi 
(Kasamahan ng Propeta), na kung saan ay 
umabot ang kanyang naiulat ng (5374) na 

Hadith. Siya ay isa sa mga Pantas ng 

Madinah, namatay siya (Sumakanya nawa 

ang kaluguran ng Allah) sa Madinah taong 
ika-57 sa Hijri. at siya ay nailibing sa Baqi\ 

Ang ilan sa mga Kapakinabangan ng 

Hadith na ito: 

1- Isinasatungkulin ang paniniwala na ang Allah ang 
Siyang: Una, ang Huli, ang Lantad at ang Lingid. - Ang 
ibig sabihin ng Una, sa Hadith na ito ay ang Pinakauna 
na walang nasa unahan Niya, samakatuwid walang 
anumang bagay na nauna sa Kanyang Kaluwalhatian; 




Mga Piling Hadith 

d D 

kaya't Siya nga ang Allah at walang bagay ang unang 
umiral bukod sa Kanya. 

- At ang ibig sabihin ng Huli, sa Hadith na ito ay ang 
walang hanggan, na ang lahat ng bagay ay maglalaho, 
samantalang Siya ay mananatili; kaya walang 
anumang bagay ang nasa hulihan Niya. 

- At ang ibig sabihin ng Lantad, sa Hadith na ito ay 
ang Nangingibabaw, ang Kataas-taasan sa lahat ng 
bagay; samakutuwid walang anumang bagay ang higit 
na nakatataas sa Kanya. 

- At ang ibig sabihin ng Lingid, sa Hadith na ito ay 
walang sinumang makapangangasiwa maliban sa 
Allah, at walang sinumang makapagtatangi ng isang 
bagay maliban sa Allah, at walang sinuman ang 
makapagtatago sa Allah: Sapagka't Siya ang 
Nakaaalam ng lahat ng bagay. 

2- Nararapat lamang na panatilihin ang mga 
Katangian ng Allah batay sa pagkasaad nito sa mga 
relihiyosong teksto, at hindi masamang ipaliwanag 
ang mga kahulugan nito sa iba't ibang wika bukod sa 
arabiksa layuning pagpapaintindi at paglilinaw. 

3- Dapat na maisaulo ang panalangin na ito, at 
panatilihing basahin ito bago matulog. 


4- Ipinahihiwatig ng Hadith na ito na ang Allah ang 
Panginoon ng lahat ng nilalang; samakatuwid ang 
Panginoon ng lahat ng nilikha ay ang Allah, 
Kaluwalhatian sa Kanya at Kataas-taasan. 

3- Si Abu Hurairah (Sumakanya nawa ang 
kaluguran ng Allah) ay nag-ulat, na ang 
Sugo ng Allah (M) ay nagsabi: "Ang 

pinakamalapit na sandali ng isang alipin sa 

kanyang Panginoon ay ang sandali na siya 

ay nakapatirapa; kaya dalasan ninyo rito 

ang pananalangin". Musiim: Hadith biiang 215 - 

(482). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 


1- Hinihimok ng Hadith na ito na maging madalas ang 
panalangin sa pagpapatirapa. 

2- Ang Salah (Pagdarasal) ay isa sa mga paraan ng 
pagpapalapit sa Allah; sapagka't ito ay naglalaman ng 
pagpapatirapa. 

3- Dapat ay maging masigasig sa mga panalangin na 
nakasaad sa Qur'an at Sunnah. 

4- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 
nagsabi: Sinabi ng Sugo ng Allah (^): "Ang 
sinumang hindi nagpapasalamat sa mga 
tao, hindi rin nagpapasalamat sa Allah". At- 
Tirmidhi: Hading bilang (1954). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Hinihimok ng Hadith na ito ang pagpapasalamat sa 
mga tao sa kanilang kabutihan. 

2- Minamaliit ng Hadith na ito ang sinumang hindi 
nagpapasalamat sa mga tao sa kanilang kabutihan. 

3- Hindi tinatanggap ng Allah ang pasasalamat ng 
isang tao sa Kanyang kabutihan, kapag tinalikuran 

niya ang pagpapasalamat sa mga tao sa nagawa 
nilang kabutihan sa kanya. 

4- Kabilang sa mga paraan ng pagpapasalamat sa mga 
tao sa kanilang kabutihan ay ang maghandog ng 
wagas na panalangin para sa kanila, ang purihin sila, 
ang mangusap sa kanila nang mahinahon at 
pakitunguhan sila nang maayos. 

5- Si Abu Said Al-Khudri (Sumakanya nawa 
ang kaluguran ng Allah) ay nag-ulat, na ang 
Sugo ng Allah (^) ay nagsabi: "Sinuman 
ang nagsabi ng: Radheetu billaahi rabban 
wa bil islaami deenan wa bi muhammadin 





Mga Piling Hadith 

d D 

rasoolan (Kinalulugdan ko ang Allah bilang 
Panginoon at ang Islam bilang Relihiyon at 
si Muhammad bilang Sugo), sa kanya ay 
maging karapat-dapat ang Paraiso". Abu 
Daud: Hadith bilang (1529). 

Ang Taga-ulat ng Hadith na ito: 

Siya si Abu Said Al-Khudri (Palayaw niya), na si Sa'd 
ibn Malik ibn Sanan Al-Ansari Al-Khazraji, isa sa mga 
tanyag na Sahabi (Kasamahan ng Propeta) at mga 
pantas nila, ang una niyang nasalihan na labanan ay 
ang digmaan sa Al-Khandaq, nakasama niya ang Sugo 
ng Allah sa (12) labanan, at siya ay nakapag-ulat mula 
sa Sugo ng Allah [$&) sa mga talaan ng Hadith ng 
(1170) na Hadith. 

Si Abu Said Al-Khudri (Sumakanya nawa ang 
kaluguran ng Allah) ay namatay sa taong 74 sa Hijri. 

sa edad niyang (86) na taon, datapuwa't may 
nagsasabi na hindi ganito. Siya ay nailibing sa Baqi\ 

Ang ilan sa mga Kapakinabangan ng 
Hadith na ito: 

1- Hinihimok ng Hadith na ito ang pagpapatuloy sa 
pagsabi ng: Radheetu billaahi rabban wa bil islaami 
deenan wa bi muhammadin rasoolan (Kinalulugdan 
ko ang Allah bilang Panginoon at ang Islam bilang 
Relihiyon at si Muhammad bilang Sugo). 

2- Dapat sa sinumang nais makamit ang kaligayahan, 
na malugod sa Allah bilang Panginoon at sa Islam 
bilang Relihiyon at kay Muhammad bilang Sugo. 


3- Ipinapahiwatig ng Hadith na ito ang kadakilaan ng 
paggunitang ito: Sapagka't sumasaklaw ito sa 
pagpapatunay sa Kaisahan ng Allah at sa pagtitiwala 
sa Kanya, pagiging masunurin sa mga katuruan ng 
Kanyang relihiyong Islam at pagtanggap sa pagsunod 
sa Sugong si Muhammad ($|). 

6- Si Anas ibn Malik (Sumakanya nawa ang 
kaluguran ng Allah) ay nag-ulat, siya ay 

nagsabi: Sinabi ng Sugo ng Allah (^): 

"Katotohanang nalulugod ang Allah sa 
isang alipin na kapag kumakain ng isang 
pagkain ay pinupuri Siya dito, o umiinom 

ng isang inumin ay pinupuri Siya dito". 
Muslim: Hadith bilang 89 -(2734). 

Ang Taga-ulat ng Hadith na ito: 

Siya si Abu Hamzah, Anas ibn Malik Al-Ansari, 

tagapaglingkod ng Sugo ng Allah (^), ipinanganak siya 
sa Madinah bago ang paglikas mula sa Makkah nang 
sampung taon, siya ay yumakap sa Islam sa murang 
edad niya, at nanatili sa piling ng Propeta (^), siya ay 
nanilbihan sa kanya ng sampung taon at namalagi sa 
kanya hanggang sa mamatay ang Propeta 

(Sumakanya nawa ang pagpapala at kapayapaan), at 
pagkatapos ay naglakbay siya patungong Damaseus 
at mula dito ay nagtungo naman sa Basra. Siya ay 
nakapag-ulat ng maraming Hadith at umabot ang 

kanyang ulat ng (2286) na Hadith at siya (Sumakanya 
nawa ang kaluguran ng Allah) ay binawian ng buhay 
sa Basra taong ika-93 sa Hijri. Pagkapos na humigit 
ng (100) taong gulang ang kanyang edad. 

Ang ilan sa mga Kapakinabangan ng 
Hadith na ito: 

1- Dapat sa isang Muslim ay kumilala sa biyaya ng 
pagkain at inumin; at purihin niya ang Allah dito; 
sapagka't Siya ang nagkaloob na maging madali para 
sa kanya ang pagkaing ito at inumin. 

2- Dapat sa sinumang nais makamit ang kaluguran ng 
Allah na siya ay tumanaw ng utang-na-loob sa Allah 
sa Kanyang mga biyaya. 

3- Pagkatapos ng pagkain o pag-inom, dapat sa isang 
Muslim na basahin ang panalangin na ito: "Alhamdu 
lillaahi katheeran tayyiban mubaarakan feehi, gayra 
mak-fiyyin wa la muwadda'in wa la mustagnan 
'anhu, rabbanaa (Ang lahat ng pagpupuri ay para sa 
Allah, taglay Niya ang mga magaganda at maraming 
pagpupuri at pagpapala. Hindi ito mababayaran, o di- 
kaya ay maiwanan, o di kaya ay maaaring gawin na 

wala ang Panginoon namin)". Ai-Bukhari, Hadith biiang 
(5458). 

O ang panalangin na ito: "Alhamdu lillaahil ladhee 
at'ama wa saqaa, wa sawwagahu, wa ja'ala lahu 
makhrajan (Ang lahat ng pagpupuri ay para sa Allah, 
na Siyang nagpapakain at nagbibigay ng inumin, ang 
gumawa upang madaling lunukin ito at ang gumawa 
ng kalalabasan nito)". Sunan Abu Daud, Hadith bilang (3851). 

7- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 





nagsabi: Sinabi ng Sugo ng Allah (%&): 

"Huwag kayong manumpa sa inyong mga 

tatay at sa inyong mga nanay at sa mga 

diyus-diyosan, samakatuwid huwag 

kayong manumpa maliban pa sa Allah, at 
huwag kayong sumusumpa sa Allah 
malibang kung kayo ay nagsasabi ng 

katotohanan". Abu Daud: Hadith bilang (3248). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Hinihimok ng Hadith na ito ang pagpapanatili ng 

wagas na doktrina ng Tawheed (Kaisahan ng Allah) 
laban sa mga karumihan o bahid ng Shirk 

(Pagtatambal sa Kaisahan ng Allah). 

2- Napapaloob sa Hadith na ito ang isang babala 
laban sa panunumpa bukod sa Allah at gayundin sa 
hindi makatotohanang panunumpa. 




3- Dapat sa isang tao ay maging tapat sa Allah sa 
lahat ng kanyang mga kalagayan at kilos. 

8- Si Anas ibn Malik (Sumakanya nawa ang 
kaluguran ng Allah) ay nag-ulat, siya ay 
nagsabi: Sinabi ng Sugo ng Allah (%£}: "Ang 
Du'a (Panalangin) sa pagitan ng Adhan 
(Panawagan sa pagdarasal) at lqamah 
(Pagsimula ng pagdarasal) ay hindi 
natatanggihan". At-Tirmidhi: Hadith bilang (212). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 


1- Hinihimok ng Hadith na ito ang pag-Du'a 
(Panalangin) sa oras na ito: sa pagitan ng Adhan at 
lqamah. 

2- Dapat na maging masigasig sa pag-Du'a 
(Panalangin) sa oras na ito. 


3- Ang pag-Du'a (Panalangin) sa oras na ito ay 
katanggap-tanggap, kung ito ay naaayon sa mga 
kaparaanan, mga alituntunin at mga kahilingan nito. 

9- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 
nagsabi: Sinabi ng Sugo ng Allah (^): 

"Katotohanang ang Allah ay naninibugho, 
gayundin naman na ang isang 
sumasampalataya ay naninibugho, 

datapuwa't ang paninibugho ng Allah ay 

ang paggawa ng isang sumasampalataya 

sa anumang ipinagbabawal sa kanya". 
Muslim: Hadith bilang 36 - (2761). 

Ang Taga-ulat ay nabanggit na sa Hadith 

na ika (2): 

Ang ilan sa mga Kapakinabangan ng 

Hadith na ito: 

1- Ang paninibugho ay isa sa mga aktwal na 

Katangian ng Allah; at ito'y napatunayan sa Allah 
ayon sa naaangkop sa Kanyang Kapita-pitagan; kaya 
hindi nagugustuhan ng Allah ang kawalan ng 
pananampalataya, Shirk (Pagtatambal) Fusuq 

(Pagkasala) at 'lsyan (Pagsuway). 

2- Ang ibig sabihin ng paninibugho sa panig ng Allah 
ay ang masidhing pagkayamot na may kasamang 
matinding poot dahilan sa paglabag sa Kanyang mga 
ipinagbabawal. 

3- Ang ibig sabihin naman ng paninibugho sa panig ng 
tao ay ang pagsiklab ng galit dahilan sa pakikihati ng 
ibang tao sa mga bagay na natatangi lamang sa 
kanya. 

4- Katotohanang ang Allah ay naninibugho, gayundin 
naman ang isang sumasampalataya ay naninibugho, 
subali't ang paninibugho ng tao ay hindi katulad ng 
paninibugho ng Allah, sapagka't ang paninibugho ng 
Allah ay napakatindi at napakasidhi. 

10- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 
nagsabi: "Tinanong ang Sugo ng Allah (^) 
tungkol sa kung ano ang pinakamaraming 
nagpapapasok sa mga tao sa Paraiso; 
kanyang sinabi: "Ang pagkatakot sa Allah 
at ang mabuting asal", at siya ay tinanong 
ulit tungkol sa kung ano ang 
pinakamaraming nagpapapasok sa mga 
tao sa Apoy; at kanyang sinabi: "Ang bibig 
at ang maselang bahagi ng tao". At-Tirmidhi: 
Hadith bilang (2004). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Ang pagkatakot sa Allah at ang mabuting asal, ang 
siyang batayan sa kaligayahan sa mundong ito at sa 
kabilang buhay; sapagka't ang pagkatakot sa Allah 
ang siyang mahusay na pakikitungo sa Tagapaglikha, 
at ang mabuting asal ang siyang mahusay na 
pakikitungo sa nilalang. 

2- Ang Paraiso ang siyang tahanan ng karangyaan sa 
Kabilang Buhay para sa mga Muslim na lalaki at 
babae. 


3- Ang pagsunod sa pithaya at hilig ng bibig o ng 
masilang bahagi ng katawan nang walang liwanag ng 
Islam ang siyang pangunahing saligan ng kapilyuhan o 
kasamaan sa mundo at sa huling araw. 


4- Dapat sa isang Muslim ay pangalagaan ang bibig at 
ang masilang bahagi ng katawan mula sa mga 
ipinagbabawal. 

11- Si Anas (Sumakanya nawa ang 
kaluguran ng Allah) ay nag-ulat, siya ay 

nagsabi: Sinabi ng Sugo ng Allah ($g): 

"Kabilang sa mga palatandaan ng Oras (ng 
paggunaw sa mundo): ay ang pagkawala 
ng kaalaman, at ang pagpapanatili ng 
kamangmangan, at ang pag-inom ng alak 
at ang pagpapakita ng pangangalunya". ai- 

Bukhari: Hadith bilang (80). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 

Hadith na ito: 

1- Hinihimok ng Islam ang pagpapalaganap sa 
Islamikong Kaalaman, at ang pag-aalis sa 

kamangmangan at sa mga kadahilanan nito: dahil ang 
Islam ay hindi mananatili nang hindi pinalalaganap 
ang mga katuruan nito at ang pag-aanyaya rito. 





2- Ang ilan sa mga kadahilanan ng pagkawasak ng 
mundo at pagkawala nito: ay ang pagkalaganap ng 
malaking katiwalian sa mga kalagayang 
pangrelihiyon, panglipunan at moralidad. 

3- Dapat na dakilain ang pang-islamikong agham at 
ang mga nagtataguyod nito; na kung saan ang 
kaligtasan ng mundo ng may katiwasayan ay 
nakasalalay sa pagkapanatili ng pang-islamikong 
agham at ng mga nagtataguyod nito. 


M y 4&^6-4 *-4^6—^ 

* ' 

:^)L_£ <r»tl <~( jfj^f t^ill _ ,UJ J I _j :jL_iuajtJI j x 






.( < (Y ^ V Y) Y* I 




Mga Piling Hadith 

■ ■ 1 d £) 

12- Si 'Uqbah ibn 'Amir (Sumakanya nawa 
ang kaluguran ng Allah) ay nag-ulat, na ang 
Sugo ng Allah (^) ay nagsabi: "Maging 
maingat sa pagpasok sa mga kababaihan; 
ang isang lalaki mula sa angkan ng Ansar 
ay nagsabi: O Sugo ng Allah! Ipabatid mo 
po ang tungkol sa Hamu (Ang mga lalaking 
kamag-anak ng asawang lalaki maliban sa 
kanyang mga magulang na lalaki at anak 
na lalaki)? Siya ay nagsabi: "Ang Hamu: ay 
ang kamatayan". Al-Bukhari: Hadith bilang (5232). 

Ang Taga-ulat ng Hadith na ito: 

Siya si 'Uqbah ibn 'Amir ibn 'Abas Al-Juhani, isang 
dakilang Sahabi (Kasamahan ng Propeta), siya ay 
isang mambabasa, dalubhasa sa batas, maalam sa 
paghati-hati ng mana, isang makata, magaling 
magsalita at isa sa mga kinabibilangang pinuno sa 
mga pananakop ng Islam. 

Si 'Uqbah ay isa sa mga tao na may 
pinakamagandang boses sa Qur'an; kaya masinsinang 
nakikinig ang puso ng mga marangal na Sahabi sa 

kanyang pagbabasa, sumakanila nawa ang kaluguran 
ng Allah, at nakakadama ng kapakumbabaan ang 
kanilang mga puso sa kanya, at nag-uumapaw ng luha 
ang kanilang mga mata sa pagpapakumbaba sa Allah, 
at siya ay lumahok sa digmaan ng Uhud kasama ng 
Sugo ng Allah (^) at sa iba pang mga digmaan 
pagkalipas nito, siya ay isa sa mga namuno sa mga 
sandatahang hukbo ng mga muslim na sumakop sa 
Ehipto; kaya siya ay pinarangalan at ginantimpalaan 
ng Pinuno ng mga Muslim na si Mu'awiyah ibn Abu 
Sufyan; at siya ay kanyang itinalaga rito bilang isang 
Wali (Tagapag-alaga) sa loob ng tatlong taon. At 
pagkaraan ay pinadala siya sa isla ng Rhodes upang 
salakayin ito sa Mediteraneo. 

Umabot ang kanyang naiulat ng (55) na Hadith, at 
siya ay binawian ng buhay (Sumakanya nawa ang 
kaluguran ng Allah) taong ika-58 sa Hijri, at siya ay 
nailibing sa Kayro (Cairo). 

Ang ilan sa mga Kapakinabangan ng 
Hadith na ito: 

1- Ipinagbabawal ng Islam ang makipagsarilinan sa 
dayuhang babae (di-kamag-anak), datapuwa't 
ipinahihintulot ito sa kanyang Mahram (Ang lahat ng 
lalaking ipinagbabawal magpakasal sa kanya nang 
habang buhay ayon sa mga alituntunin ng Islam). 

2- Hinihimok ng Islam ang pagkakonserbatibo ng 
kadalisayan ng pamilya; upang madaig ito ng 
kagandahan ng asal, katiwasayan at kaligayahan, at 
hindi masira ito ng kasamaan ng ipinagbabawal na 
relasyon na pinagmumulan ng mga karamdaman, 
hindi pagkakasundo, patayan at kapahamakan. 

3- Ang ibig sabihin ng Hamu ay ang mga kamag-anak 
ng asawang lalaki maliban sa kanyang mga magulang 
na lalaki at anak na lalaki, tulad ng kapatid na lalaki o 
ng anak na lalaki ng kapatid o ng tiyuhin at ng 
kanyang anak na lalaki at ng mga katulad nila na hindi 
kabilang sa Mahram. 

13- Si Anas ibn Malik (Sumakanya nawa 
ang kaluguran ng Allah) ay nag-ulat, siya ay 
nagsabi: Sinabi ng Sugo ng Allah ($&}: 

"Sinuman ang nanalangin sa Allah ng 

Paraiso nang tatlong beses, ang Paraiso ay 
magsasabi: O Allah! Papasukin Mo po siya 
sa Paraiso, at sinuman ang humingi ng 
pangangalaga laban sa Apoy ng Impiyerno 

nang tatlong beses, ang Apoy ng 
Impiyerno ay magsasabi: O Allah! 

Pagkalooban Mo po siya ng pangangalaga 
laban sa Apoy". An-Nisa-i: Hadith bilang (5521). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 

1- Hinihimok ng Hadith na ito na dalasan ang 
panalangin sa Paraiso, at ang pagpapakupkop laban 
sa Impiyerno. 

2- Dapat sa isang Muslim ay maniwala tungkol sa 
paniniwala sa Huling Araw, sa Paraiso at Impiyerno. 

3- Isinasatungkulin ang pagpapatupad sa mga 
katuruan ng Islam maging lantad man o lingid upang 
makapasok sa Paraiso at makaligtas sa Impiyerno. 

14- Si Anas ibn Malik (Sumakanya nawa 
ang kaluguran ng Allah) ay nag-ulat 
tungkol sa Propeta ($|) na nagsasabi: 
"Walang isa mang Muslim na nagtanim ng 
isang halaman; pagkatapos ay kumain dito 
ang isang tao o hayop, kundi ito ay 
maituturing na isang kawanggawa para sa 
kanya". Al-Bukhari: Hadith bilang (6012). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 

1- Ipinapaliwanag ng Hadith na ito ang kabutihan ng 
pagtatanim at pag-aararo. 

2- Hindi makakaya ng tao na mamuhay sa mundong 
ito maliban sa pamamagitan ng mga produkto ng 
agrikultura. 

3- Dapat sa isang tao na magkaroon ng mahusay na 
pag-aalaga sa pag-aararo at pagtatanim, at huwag 
hayaan ang isang mayabong na lupa ng walang 
pagtatanim dito; sapagka't ito ang pinagkukunan ng 
kabuhayan sa mga prutas, mga butil, mga patani at 
mga damo. 

15- Si Abu Mas'ud Al-Badri (Sumakanya 
nawa ang kaluguran ng Allah) ay nag-ulat, 
siya ay nagsabi: Sinabi ng Sugo ng Allah 
d%)\ "Hindi matatanggap ang Salah 

(Pagdarasal) ng isang lalaki hangga't hindi 
naging matuwid ang kanyang likod sa pag- 
Ruku' (Pagyuko) at sa Sujud 

(Pagpapatirapa)". Abu Daud: Hadith bilang (855). 

Ang Taga-ulat ng Hadith na ito: 

Siya si Abu Mas'ud 'Uqbah ibn 'Arn'r, Abu Mas'ud Al- 
Ansari, isang dakilang Sahabi (Kasamahan ng 
Propeta), kanyang nasaksihan ang pagpapangako ng 
katapatan sa ikalawang pagpupulong sa 'Aqabah, at 
siya ang pinakabata sa kanila, at nakibaka rin siya sa 
digmaan sa Uhud at ng lahat ng digmaan pagkatapos 
nito kasama ang Sugo ng Allah ($i), pagkaraan ay 

nanahan siya sa Kufa at nagtayo siya rito ng isang 
tahanan, at siya ang pinahalili ni Ali bilang pinuno sa 
Kufa nang siya ay humayo patungo sa Siffin (Isa sa 
mga digmaan), at ang mga naiulat niya mula sa 
Propeta ay umabot ng (102) na Hadith, at siya ay 
binawian ng buhay sa Madinah noong taong ika-41 sa 
Hijri, datapuwa't may nagsasabi na hindi ganito. 

Ang ilan sa mga Kapakinabangan ng 

Hadith na ito: 

1- Dapat sa isang Muslim na pinahahalagahan ang 
kanyang pagdarasal sa pamamagitan ng 
pagsasaalang-alang sa kataimtiman, pagkatuwid at 
pagkapanatag habang isinasagawa ito. 

2- Dapat sa isang Muslim na malaman ang mga 
alituntunin ng Salah; upang ang kanyang Salah ay 
maging wasto. 

3- Dapat sa isang Muslim ang magkaroon ng sobrang 
pag-aalaga sa Salah; at pagsikapan niyang 
maipatupad ito ayon sa itinuro sa kanyang ng Sugo ng 
Allah (£). 

16- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta (^) na nagsasabi: "Katotohanang 

pinawawalang-bisa ng Allah sa aking mga 
tagasunod ang anumang iniuudyok sa 
kanya ng sarili, hangga't hindi niya ito 
nagagawa at nasasabi". Ai-Bukhari: Hadith 

bilang (5269). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Tunay ngang nagbigay ng kabutihan ang Allah sa 
Kanyang mga alipin na sumasampalataya, sapagka't 
pinatawad Niya sa kanila ang anumang sumasagi sa 
kanilang sarili na masamang mga saloobin nang 
walang paghahangad at walang naitakdang layunin sa 
paggawa nito. 

2- Sinuman ang nagpasiya na gumawa ng kasalanan, 
at hinangad ito ng kanyang sarili at nagtakda ng 
layunin dito; tunay na siya ay nagkasala na, kahit pa 
man hindi niya nagawa ito. 

3- Ang masasamang saloobin na sumasagi sa puso, 
nang may pagpapasiya, at layuning gawin ito, at pag- 
uudyok ng sarili; ito ay naibibilang na isang kasalanan, 
kahit pa man ito ay hindi napatunayang ginawa nang 
aktwal. 

17- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta (|g) na nagsasabi: "Huwag ninyong 
ihalubilo ang may karamdaman sa 
malusog". Al-Bukhari: Hadith bilang (5774). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Hinihimok ng Hadith na ito ang pagtatakda ng mga 
dahilan para sa proteksyon, kalusugan at kaligtasan 
mula sa iba't ibang karamdaman, sa pamamagitan ng 
paglayo sa mga lugar na may lumalaganap na sakit at 
na huwag makihalubilo sa mga taong mayroon nito, 
gayundin ang pag-iwas sa mga bagay na 
nakapipinsala sa tao. 

2- Ang pagtatakda ng mga dahilan para sa proteksyon 
laban sa sikolohikal na sakit, pisikal na sakit at mga 
karamdaman ay naibibilang sa kabuuan ng 
pagtitiwala sa Allah. 

3- Ang pakikihalubilo ng mga pasyente sa iba ay 
maaaring maging dahilan ng paglipat ng mga sakit; 
kaya nakabubuting huwag makihalubilo ang mga 
pasyente sa mga walang sakit. 

18- Si Anas ibn Malik (Sumakanya nawa 
ang kaluguran ng Allah) ay nag-ulat, siya ay 
nagsabi: Sinabi ng Sugo ng Allah (%&}: "Ako 
ang may pinakamaraming mga tagasunod 
sa Araw ng Pagbabangon Muli, at ako ang 
pinakaunang kakatok ng pintuan ng 
Paraiso". Muslim: Hadith bilang 331- (196). 

Ang Taga-ulat ay nabanggit na sa Hadith 

na ika (6): 

Ang ilan sa mga Kapakinabangan ng 
Hadith na ito: 

1- Ipinapahayag ng Hadith na ito ang kadakilaan ng 
Sugo ng Allah na si Muhammad ($%), na kung saan 
siya ang pinili ng Allah sa mga Propeta na may 
napakaraming mga tagasunod sa Araw ng 
Pagbabangon Muli at ang pinakaunang kakatok ng 
pintuan ng Paraiso. 

2- Isinasatungkulin sa bawa't tao na patotohanan at 
paniwalaan ang Sugo ($|); sapagka't tunay na siya ay 
isinugo sa lahat ng tao, at sa lahat ng bahagi ng 
mundo. 

3- Dapat sa isang Muslim na sundin ang Sugo ($£), 
kung nais niyang makapasok sa Paraiso. 

19- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta ($|) na nagsasabi: "Katotohanan, 
ang pagkakamag-anak ay isa sa mga Tanda 
ng Mahabaging (Allah); kaya ang Allah ay 
nagsabi: Sinuman ang mag-uugnay sa iyo, 

makikipag-ugnayan Ako sa kanya, 

datapuwa't sinuman ang puputol sa iyo, 
puputulin Ko rin ang pakikipag-ugnayan sa 
kanya". Al-Bukhari: Hadith bilang (5988). 

Ang Taga-ulat ay nabanggit na sa Hadith 

na ika (2): 

Ang ilan sa mga Kapakinabangan ng 

Hadith na ito: 

1- Ang pagpuputol ng ugnayan ay isang malaking 
kasalanan, pinaghihiwalay nito ang mga pagkaka- 
ugnay ng isa't isa at pinagwawatak nito ang 
pagkakaisa sa pagitan ng mga magkakamag-anak, at 
nagbubunsod ito ng poot at galit sa pagitan ng 

kanilang miyembro, kaya nangangailangan ito ng 
dagliang kaparusahan. 

2- Dapat sa isang Muslim na pagbuklurin ang 
pagkakamag-anak sa pamamagitan ng paghahatid ng 
mabuting bagay sa mga kamag-anak at pagtaboy ng 
masama sa kanila. 


3- Hinihimok ng Hadith na ito ang pagpapatatag ng 
magiliw na ugnayan sa pagitan ng mga miyembro ng 
magkakamag-anak. 

20- Si Salman ibn 'Amir Al-Dhabbi 
(Sumakanya nawa ang kaluguran ng Allah) 
ay nag-ulat, siya ay nagsabi: Sinabi ng Sugo 





ng Allah ($£): "Ang pagkakawanggawa sa 
isang mahirap ay isang kawanggawa, 
datapuwa't sa isang malapit na kamag- 
anak ay dalawa: Kawanggawa at 

pagkakamag-anak". Ibnu Majah: Hadith bilang 

( 1844 ). 

Ang Taga-ulat ng Hadith na ito: 

Siya si Salman ibn 'Amir Al-Dhabbi, isang Sahabi 
(Kasamahan ng Propeta), siya ay nakapag-ulat 
tungkol sa Propeta (^) ng labintatlo (13) na Hadith, 
nanirahan siya sa Basra, at dito na rin siya binawian 
ng buhay. 

Ang ilan sa mga Kapakinabangan ng 
Hadith na ito: 

1- Hinihimok ng Hadith na ito ang pagbibigay ng mga 
kawanggawa sa mga kamag-anak. 

2- Ang pagbigay ng mga kawanggawa sa mga kamag- 
anak ay isa sa mga paraan ng pag-uugnay ng 
pagkakamag-anak, at pagpapalakas ng bigkis ng 
pagmamahalan sa pagitan ng miyembro ng pamilya. 

3- Dapat na umiwas sa panunumbat ng mga 
kawanggawa sa mga kamag-anak at sa iba. 

:Jj—«H ^—S ,jm —(j— e. 

jL*Si ^ ^lir’ 

4 (jjJl-Jl £-1-i-£>J <J »jJlj (jj__>Jlj < J <lli=Jlj 


ani ^ 


(«— 3 j ; 




21- Si Anas (Sumakanya nawa ang 
kaluguran ng Allah) ay nag-ulat, siya ay 
nagsabi: Sinasabi ng Propeta (^): 

"Allaahumma innee a'udhu bika minal 
hammi wal hazan, wal 'ajzi wal kasal, wal 

jubni wal bukh’l, wa dhal-'id dayn, wa 

ghalabatir rijaal (O Allah! Tunay na ako ay 
nagpapakupkop sa lyo laban sa 
pagkabalisa at kapighatian, kawalan ng 
lakas at katamaran, kahinaan ng loob at 

kakuriputan, o ang madaig ng utang at 
magapi ng mga kalalakihan". Ai-Bukhari: 
Hadith bilang (6369). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 

Hadith na ito: 

1- Ang nabanggit na pagpapakupkop sa Hadith na ito 
ay nagpapahiwatig sa walong bagay na ito, na siyang 
sisira sa maligayang buhay ng tao. 

2- Nailahad sa Hadith na ito ang pagpapakukop laban 
sa walong bagay na ito, sapagka't ito ay kabilang sa 
mga dahilan ng pagkukulang sa pagpapatupad ng 
mga karapatan at mga tungkulinng pangrelihiyon o 
pangmundo. 

3- Dapat sa isang tao ay umiwas na masadlak sa mga 
kadahilanan ng kasamaan at kapilyuhan. 

22- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta ($|) na nagsasabi: "Hindi 

tatanggapin ng Allah ang pagdarasal ng isa 

sa inyo kapag siya ay nasa Hadath 

(Maruming kalagayan) hangga't hindi siya 

nakakapagsagawa ng Wudu' 

(Paghuhugas)". Al-Bukhari: Hadith bilang (6954). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 


1- Ipinapahayag ng Hadith na ito na ang Salah 
(Pagdarasal) ay hindi magiging wasto kung walang 
paglilinis (sa pamamagitan ng Wudu' o ng Ghusl). 

2- Dapat sa isang Muslim ay maging interesado sa 
ganap na kalinisan; para sa pagsasagawa ng Salah. 


3- Ang ganap na paglilinis ay nagaganap sa 
pamamagitan ng likas na tubig, o malinis na lupa. 

23- Si Abu Said Al-Khudri (Sumakanya 
nawa ang kaluguran ng Allah) ay nag-ulat, 
siya ay nagsabi: Sinabi ng Propeta (^): 

"Huwag ninyong insultuhin ang aking mga 
Sahabi (Kasamahan); sapagka't kahit man 
ang isa sa inyo ay gugugol ng ginto ng 

kasing tulad ng Uhud (isang napakalaking 

bundok sa Madinah), hindi niya 
mapapantayan ang naigugol nila na Mud 
(di-humigit kumulang ng 812 gramo, o 510 
gramo), ni ang kalahati nito". Ai-Bukhari: 

Hadith bilang (3673). 

Ang Taga-ulat ay nabanggit na sa Hadith 
na ika (5): 

Ang ilan sa mga Kapakinabangan ng 
Hadith na ito: 

1- Itinuturo ng Hadith na ito na dapat igalang ang 
mga Sahabi (Kasamahan ng Propeta), sumakanila 
nawa ang kaluguran ng Allah. 





2- Ipinagbabawal sa isang tao ang maging masama sa 
mga kasamahan ng Sugo ng Allah (%$), maging sa 
salita o gawa. 

3- Ipinahihiwatig ng Hadith na ito ang kahigtan ng 
mga kasamahan ng Sugo ng Allah (gg) sa sinumang 
dumating pagkatapos nila. 

24- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 
nagsabi: Sinabi ng Sugo ng Allah ($&): "Ang 
isang lalaki ay nakasalalay sa 

pananampalataya ng matalik niyang 
kaibigan; kaya kilatisin ng isa sa inyo ang 
sinumang nais niyang maging matalik na 

kaibigan". At-Tirmidhi: Hadith bilang (2378). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 

1- Ipinapahiwatig ng Hadith na ito ang kalikasan ng 
tao na madaling maapektuhan ng mga kaibigan at 
kapanalig sa kabutihan at kasamaan. 

2- Hinihimok ng Hadith na ito ang pakikipagkaibigan 
sa mga mabubuting tao at umiwas sa mga masasama. 

3- Ang mga mabubuting tao ay yaong nagdudulot ng 
kapakinabangan sa mga relihiyosong bagay at 
makamundong bagay, samantalang ang mga 

masasama ay yaong nakasisira sa mga relihiyosong 
bagay at makamundong bagay. 

25- Si Jabir ibn Abdullah (Sumakanila nawa 
ang kaluguran ng Allah) ay nag-ulat, siya ay 
nagsasabi: Narinig ko sa Sugo ng Allah (%&) 
na kanyang sinasabi: "Ang pinakamabuting 
Dhikr (Paggunita) ay ang Laa ilaaha 
illallaah (Walang diyos na karapat-dapat 
sambahin maliban sa Allah), at ang 

pinakamabuting Du'a (Panalangin) ay ang 
Alhamdu lillaah (Ang lahat ng pagpupuri ay 
sa Allah) 11 . At-Tirmidhi: Hadith bilang (3383). 

Ang Taga-ulat ng Hadith na ito: 

Siya si Jabir ibn Abdullah Al-Ansari, isang dakilang 
Sahabi na nanumpa ng katapatan sa Propeta (^) sa 
gabi ng (pagpupulong sa) Aqabah kasama ang 
kanyang ama, at isa rin siya sa nanumpa ng katapatan 
sa Propeta {%) sa tinaguriang Bai'ah Ar-Ridwan. Siya 
ay isa sa mga kinabibilangang may maraming ulat na 
Hadith at umabot ang kanyang naiulat ng (1540) na 
Hadith, at binawian siya ng buhay noong ika-73 sa 
Hijri. datapuwa't may nagsasabi na hindi ganito. 

Ang ilan sa mga Kapakinabangan ng 
Hadith na ito: 

1- Sa tuwing nadadagdagan ang pagmamahal ng tao 
sa kanyang Panginoon, nadadagdagan din ang 
kanyang paggunita sa Allah, ang Panginoon ng lahat 
ng nilalang. 

2- Ang paggunita sa Allah at ang pagpanalangin sa 
Kanya ay kabilang sa mga paraan ng pagpapalapit sa 
Allah. 


3- Ang Salitang Tawheed (Kaisahan) ay ang: Laa ilaaha 
illallaah, hindi ito napapantayan ng anupaman; kaya 
ito ang pinakamabuting paggunita sa Allah. 

4- Ang Salita ng dakilang pagpapasalamat at 
magandang pagpupuri sa Allah ay ang: Alhamdu 
lillaah; kaya ito ang pinakamabuting panalangin. 

26- 

Si Abdullah 

ibn 

Mas'ud 

(Sumakanya 

nawa 

ang kaluguran 

ng 

Allah) 

ay 

nag-ulat, 

siya 

ay nagsabi: 

Dati 

ay 

ang 

sinasabi 

namin 

: At-Tahiyyatu 

fis 

salah 

(Ang 

pagbati 

ay sa pagdarasal), 

at 

kami ay sumasambit 


ng mga pangalan sa pagbati, at 
nagbabatian kami sa isa't isa ng Salam; 
datapuwa't nang marinig ito ng Sugo ng 
Allah (jig); siya ay nagsabi: "Ang sabihin 
ninyo: At-Tahiyyaatu lillaahi, was 

salawaatu wat tayyibaatu, assalaamu 
'alayka ayyuhan nabiyyu wa 

rahmatullaahi wa barakaatuhu, 

assalaamu 'alaynaa wa 'alaa 'ibaadil 
laahis saaliheen, ash-hadu allaa ilaaha 

illallaah, wa ash-hadu anna muhammadan 
'abduhu wa rasooluh (Ang lahat ng pagbati 
ay para sa Allah, ang mga dasal at 
mabubuting bagay ay para sa Allah. 
Sumaiyo nawa ang kapayapaan O Propeta 
at ang habag at pagpapala ng Allah. Ang 
kapayapaan ay mapasa-amin at mapasa 

mga taong gumagawa ng mga 
makatarungang paglilingkod sa Allah. Ako 

ay sumasaksi na walang diyos na karapat- 
dapat sambahin maliban sa Allah at ako ay 
sumasaksi na si Muhammad ay Kanyang 

lingkod at sugo); at kapag iyon ay inyong 
ginawa; katotohanang inyong nabati ng 

Salam ang lahat ng matuwid na alipin sa 

Allah, maging sa kalangitan at kalupaan". 
Al-Bukhari: Hadith bilang (1202). 

Ang Taga-ulat ng Hadith na ito: 

Siya si Abdullah ibn Mas'ud (Sumakanya nawa ang 
kaluguran ng Allah), isa sa mga pinakamaalam at 
tanyag sa mga Sahabi (Kasamahan ng Propeta), at 
siya rin ang pinakamahusay magbasa ng Qur'an sa 

mga Sahabi, ang kanyang naiulat ay umabot ng (848) 
na Hadith, at nasalihan niya ang lahat ng digmaan 
kasama ng Sugo ($g). Pagkaraan ay lumahok siya sa 
labanan sa Yarmuk sa Sirya, pagkatapos ng 
kamatayan ng Sugo ($|), Siya ay ipinadala ni Umar sa 
Kufa (lraq), upang turuan ang mga tao doon ng mga 
katuruang ukol sa kanilang pananampalataya. At 
pagkatapos ay hinirang siya dito ni Uthman ibn Affan 
bilang pinuno, at pagkaraan ay inutusan siyang 
bumalik sa Madinah, at siya ay binawian ng buhay 
dito taong ika-32 sa Hijri. sa edad niyang mahigit (60) 
taong gulang at siya ay nailibing sa Baqi'. 

Ang ilan sa mga Kapakinabangan ng 
Hadith na ito: 

1- Napapaloob sa Hadith na ito ang paraan ng pagbati 
sa Allah. 

2- Ipinapaalaala ng Hadith na ito ang paraan ng 
pagbati ng Salam sa Sugo ng Allah na si Muhammad 
(H) hanggang sa Araw ng Pagbabangon, at ang 
paraan nito ay ganito: Assalaamu 'alayka ayyuhan 
nabiyyu wa rahmatullaahi wa barakaatuhu. 

3- Ang mga alituntunin ng pananampalataya, ang 
mga islamikong batas, at ang mga kaugalian sa Islam 
ay umuusbong mula sa dalawang pagsasaksi na ito: 
Ang Laa ilaaha illallaahu, wa anna muhammadan 
rasoolullaah (Walang diyos na karapat-dapat 
sambahin maliban sa Allah, at si Muhammad ay tunay 
na Sugo ng Allah)". 

4- Ang isang matuwid na alipin ay yaong 
nagpapatupad ng mga karapatan at mga tungkulin 
ayon sa mga kahilingan ng Islam. 

27- Si Miqdam ibn Ma'a-dikarib 
(Sumakanya nawa ang kaluguran ng Allah) 
ay nag-ulat, siya ay nagsabi: Narinig ko sa 
Sugo ng Allah (^) na nagsasabi: "Wala 
nang pinakamasamang sisidlan na 

pinupuno ng tao na humigit pa sa tiyan, 
sapat na sa tao ang mga kapiraso na 
magtutuwid ng kanyang gulugod, subali't 
kung hindi na maiiwasan, sa gayon ang 
pangatlong bahagi ay para sa kanyang 
pagkain, at ang pangatlo ay para sa 
kanyang inumin at ang pangatlo ay para sa 
kanyang sarili". At-Tirmidhi: Hadith bilang (2380). 

Ang Taga-ulat ng Hadith na ito: 

Siya si Abu Kareemah, Al-Miqdam ibn Ma'a-dikarib 
ibn 'Am'r Al-Kanadi, isang dakilang Sahabi 
(Kasamahan ng Propeta), siya ay nanirahan sa 
lungsod ng Hims, at siya ay isa sa mga delegasyon na 
dumating sa Sugo ng Allah (^). 






Siya ay lumahok sa mga labanang pagsakop ng Islam 
sa Sirya at lraq, at siya ay nakibaka rin sa labanan sa 
Yarmouk at Qadisiyah, at kailanman ay hindi siya 
lumiban sa anumang labanan kasama ng mga Muslim 
laban sa kanilang mga kaaway, at siya ay nakapag- 
ulat ng (42) na Hadith sa mga aklat ng Hadith. 

Siya ay itinuturing na kabilang sa mga mamamayan 
ng Sirya, at siya ay binawian ng buhay sa Sirya taong 
ika-87 sa Hijri, sa edad niyang (91) taon. 

Ang ilan sa mga Kapakinabangan ng 

Hadith na ito: 

1- Hinihimok ng Hadith na ito ang pagsunod sa 
pamamaraang katamtaman sa pagkain at pag-inom; 
sapagka't ito ang dahilan ng kalusugan at kadalisayan 
ng sarili; kaya hindi nararapat sa isang Muslim na 
magpakabundat sa pagkain at inumin. 

2- Ang pagpapakabusog at ang pagpapakabundat ng 
tiyan ay nagdudulot ng katamaran at mga 
karamdaman, at nagpipigil sa pagpapatupad ng 
tungkulin at nagtutulak sa kawalan ng trabaho at 
kasalanan. 

3- Dapat ay panatiliin ang mga magagandang asal sa 
Islam sa pagkain at pag-inom, at iwasan ang kasibaan; 
sapagka't hindi ito kapuri-puri sa Islam. 

28- Si Abdullah ibn Mas'ud (Sumakanya 

nawa ang kaluguran ng Allah) ay nag-ulat, 
siya ay nagsabi: Sinabi ng Sugo ng Allah 

($£): "Ang pinakaunang idadaan sa 

pagsusulit sa (mga gawain ng) isang alipin 
ay ang Salah (Pagdarasal), at ang 
pinakaunang hahatulan sa pagitan ng mga 

tao ay ang kaso sa dugo". An-Nisaa-i: Hadith 
bilang (3991). 

Ang Taga-ulat ay nabanggit na sa Hadith 
na ika (26): 

Ang ilan sa mga Kapakinabangan ng 
Hadith na ito: 


1- Ang Salah ang pinakapangunahin sa mga saligan ng 
kabanalan at pagpapalapit sa Allah. 

2- Ang Salah ang pinakadakilang pagsamba sa Islam; 
kaya dapat sa isang Muslim ay pangalagaan ito ng 
masidhing pag-aalaga. 


3- Tunay na pinararangalan ng Islam ang tao, at 
hinihimok nito ang pangangalaga sa kanyang dugo, 
kaya hindi ipinapahintulot ang pagpatay sa kanya 
nang hindi batay sa katarungan. 

29- Si Anas (Sumakanya nawa ang 
kaluguran ng Allah) ay nag-ulat, siya ay 

nagsabi: Sinabi ng Sugo ng Allah ($£): 

"Tulungan mo ang iyong kapatid (sa 
pananampalataya) na gumagawa ng 
kawalan ng katarungan o ginagawan ng 
hindi makatarungan; ang isang lalaki ay 

nagsabi: O Sugo ng Allah! Tutulungan ko 

siya kung siya ay ginagawan ng hindi 

makatarungan, subali't paano ko siya 
tutulungan kung siya ay gumagawa ng 

kawalan ng katarungan? Siya ay nagsabi: 
Patigilin mo siya o pigilan mo siya sa 

kawalan ng katarungan; magkagayon ito 

ang pagtulong mo sa kanya". Ai-Bukhari: 
Hadith bilang (6952). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 


1- Ang pagpapatupad ng katarungan ay kabilang sa 
mga katangian ng Islam na siyang Relihiyon ng Allah. 

2- Hinihimok ng Islam ang pangangalaga sa mga 
karapatan ng mga tao. 

3- Ipinagbabawal ng Hadith na ito ang lahat ng mga 
uri at anyo ng kawalan ng katarungan. 

30- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 
nagsabi: Nakaugalian ng Sugo ng Allah (^) 
na turuan ang kanyang mga kasamahan: 
Kanyang sinasabi: "Kapag inabot ng umaga 
ang isa sa inyo; siya ay magsabi ng: 

Alloohummo bika asbah-naa, wa bika 
amsay-naa, wa bika nahyaa, wa bika 
namootu, wa ilayka ai-maseer (0 Allah! 
Dahil sa lyong kapahintulutan ay inabot 
namin ang umaga at dahil sa lyong 

kapahintulutan ay inabot namin ang gabi 

at mula sa lyong kapahintulutan kami ay 
nabuhay at mula sa lyong kapahintulutan 
kami ay mamamatay, at nasa sa lyo ang 
kahihinatnan), at kapag sumapit ang 

hapon; siya ay magsasabi: Allaahumma 

bika amsay-naa, wa bika asbah-naa, wa 
bika nah-yaa, wa bika namootu, wa ilayka 

an-nushoor (O Allah! Dahil sa lyong 

kapahintulutan ay sinapit namin ang gabi, 

at dahil sa lyong kapahintulutan ay inabot 
namin ang umaga, at mula sa lyong 

kapahintulutan kami ay nabuhay at mula 
sa lyong kapahintulutan kami ay 
mamamatay, at nasa sa lyo ang Muling 

Pagkabuhay)". At-Tirmidhi: Hadith bilang (3391). 

Ang Taga-ulat ay nabanggit na sa Hadith 

na ika (3): 

Ang ilan sa mga Kapakinabangan ng 

Hadith na ito: 

1- Dapat sa bawa't Muslim ay maging abala sa 
paggunita sa Allah nang may pag-asang tulong mula 
sa Kanya at may pagtitiwala sa Kanya. 

2- Hinihimok ng Hadith na ito ang pagsasaulo sa 
panalangin na ito, at ang pag-aalaga sa pagbasa nito 
sa araw-araw, sa umaga't hapon. 

3- Dapat paniwalaan na ang kapalaran ng tao ay nasa 
Allah; kaya hindi nararapat sa isang tao na kalimutan 
ang paggunita sa Allah. 

31- Si Jabir ibn Abdullah (Sumakanila nawa 
ang kaluguran ng Allah) ay nag-ulat 
tungkol sa Propeta (M) na nagsasabi: 
"Sinuman ang magsasabi ng: Subhaa- 

nallaahil 'adheem, wa bihamdih 

(Kaluwalhatian sa Allah, Ang Pinakadakila 
at sa Kanya ang lahat ng Kapurihan) ay 

itatanim para sa kanya ang isang puno ng 
palmera sa Paraiso". At-Tirmidhi: Hadith bilang 
( 3464 ). 

Ang Taga-ulat ay nabanggit na sa Hadith 
na ika (25): 

Ang ilan sa mga Kapakinabangan ng 
Hadith na ito: 


1- Dapat sa isang Muslim na gunitain ang Allah sa 
pamamagitan ng pagluluwalhati at pagpupuri sa 
Kanya, sa tuwing nagkakaroon siya ng pagkakataon 
dito. 


2- Ipinapaliwanag ng Hadith na ito ang kahigtan ng 
pagluluwalhati at pagpupuri sa ganitong pormula: 
Subhaa-nallaahil 'adheem, wa bihamdih. 

3- Punong palmera ang binanggit sa Hadith na ito 
dahil sa dami ng kapakinabangan nito at sa kabutihan 
ng bunga nito. 

32- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta (^), na nagsasabi: "Huwag 

ninyong insultuhin ang panahon, sapagka't 
katotohanan, ang Allah, Siya ang 

panahon". Muslim: Hadith bilang5- (2246). 

Ang Taga-ulat ay nabanggit na sa Hadith 

na ika (2): 

Ang ilan sa mga Kapakinabangan ng 
Hadith na ito: 

1- Hindi nararapat sa isang Muslim na insultuhin ang 
panahon o isumpa ito, o magsasabi ng: 0 kabiguhan 
sa panahon, nang dahil sa mga matinding kapighatian 
o mga problema na dumadatal sa kanya; sapagka't 
ang panahon ay tunay na isa lamang sa mga nilalang; 

kaya wala siyang sariling gawa, kundi siya ay 
sumasailalim sa Allah, bagkus ang tao ay may 
pananagutan sa mga kusa niyang ginagawa at mga 
pagkilos. 

2- Kung ang pinatutukuyan sa Panahon: ay ang Allah, 
kung gayon ang ibig sabihin nito ay: Siya ang Una; at 
walang nauna sa Kanya na anupaman; sapagka't Siya 
ang Pinakauna na Walang Hanggan. 

3- Dapat sa isang Muslim ay maging matiisin sa mga 
kapighatian at aksidente, bagkus siya ay magtakda ng 
mga dahilan para sa kaligtasan at kalusugan ng 
kanyang sarili, pamilya at mga anak ayon sa kanyang 
makakaya. 

33- Si Abu Hurairah (Sumakanya nawa ang 
kaluguran ng Allah) ay nag-ulat: Lagi nang 
tumitigil ang Sugo ng Allah iM) sa pagitan 
ng Takbeeratul (Ihram) at ng pagbasa (ng 
Al-Fatihah) nang saglit ... Kaya aking sinabi: 
Ang aking ama at ina (ay pantubos ko para 
sa iyo) O Sugo ng Allah (^)! Ano ang iyong 
sinasambit sa pagtigil mo sa pagitan ng 
Takbeeratul (Ihram) at ng pagbasa (ng Al- 
Fatihah )? Siya ay nagsabi: Allaahumma 

baa-'id baynee wa bayna kha-thaa-yaaya, 
kamaa baa-'adta bayna al-mash-riqi wal 
magh-rib, allaahumma naqqinee minal 
kha-thaa-yaa kamaa yunaqqaa ath- 






thawbul abya-dhu minad danas, 

allaahummagh-sil kha-thaa-yaa-ya bil 

maa-l wath-thalji wal barad (O Allah! Ilayo 
Mo ako mula sa aking mga pagkakasala 
katulad ng paglayo Mo sa pagitan ng 
silangan at kanluran. O Allah! Dalisayin Mo 
ako sa aking mga pagkakasala katulad ng 
pagdalisay Mo sa isang maputing tela mula 
sa dumi, O Allah! Linisin Mo ang aking mga 
pagkakasala ng tubig, yelo at neyebe)". ai- 
Bukhari: Hadith bilang (744). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 

1- Dapat sa isang Muslim na maging masigasig sa 
pagsasaulo ng dakilang panalangin na ito. 

2- Ipinahihiwatig ng Hadith na ito ang pagiging 
lehitimo ng pagbasa sa Du'a na ito sa pagitan ng 
Takbeeratul Ihram at Surah Al-Fatihah bilang paggaya 
sa Propeta ($|). 

3- Hinihimok ng Hadith na ito ang pag-iwas sa mga 
kasalanan at sa mga lugar nito. 

34- Si Abu 

Hurairah (Sumakanya 

nawa ang 

kaluguran 

ng 

Allah) ay nag-ulat 

tungkol sa 

Propeta 

m 

na nagsasabi: 

"Walang 

dumadatal 

sa 

isang Muslim na 

kapaguran 

o kirot, 


pangamba o 

kalungkutan, 

kapinsalaan 

0 

kahihiyan, maging 

ang isang 

tinik na 

titinik sa kanya, kundi 

patatawarin 

ng Allah 

ang 

kanyang mga kasalanan dahil 


dito". Al-Bukhari: Hadith bilang (5641). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Dumadatal sa bawa't tao ang ilan sa mga uri ng 
kapahamakan o problema; kaya dapat siyang maging 
matiisin sa mga ito, at magtakda ng mga dahilan ng 
kanyang kaligtasan nang may pagtitiwala sa Allah. 

2- Napapaloob sa Hadith na ito at sa iba pang katulad 
nito ang isang napakagandang balita sa bawa't 
Muslim; na kung saan ay hindi pa lamang nila 
nalalampasan ang mga makamundong kapighatian na 
ito; ay nagkakaroon na ng kapatawaran ang kanilang 
mga kasalanan o naitataas na ang kanilang mga antas 
sa Allah. 

3- Dapat sa isang Muslim ay manalangin sa Allah ng 
kaligtasan at kalusugan bago dumatal sa kanya ang 
mga kapighatian, gayundin pagkatapos ng pagdatal 
nito. 

35- Si Ali ibn Abu Thalib (Sumakanya nawa 
ang kaluguran ng Allah) ay nag-ulat, 
kanyang sinasabi: Katotohanang kumuha 

ang Propeta ng Allah ($§) ng isang sutla at 
inilagay ito sa kanyang kanang kamay, 
pagkatapos ay kumuha naman ng isang 
kapirasong ginto at inilagay niya ito sa 
kanyang kaliwang kamay, at tuloy na 
sinabi: "Ang dalawang ito ay 





ipinagbabawal sa mga kalalakihan na aking 
mga tagasunod". Abu Daud: Hadith bilang (4057). 

Ang Taga-ulat ng Hadith na ito: 

Siya si Abul Hasan, Ali ibn Abu Thalib ibn Abdul 
Muttalib Al-Hashimi mula sa Angkan ng Quraish 
(Sumakanya nawa ang kaluguran ng Allah). Siya ay 
isinilang sa petsa na ika-13 sa buwan ng Rajab taong 
ika-23 sa Hijri. - 17/03/599 sa petsang Gregorian. 
Siya ay pinsang buo ng Sugo at mamanugang sa 
kanya, at siya ang pinakaunang yumakap sa Islam sa 
mga kabataan, at nang ipahintulot ng Allah sa 
Kanyang Sugo (%) ang paglikas sa Madinah, kanyang 
inialay ang sarili; kaya natulog siya sa higaan ng Sugo 
ng Allah (fg) na isinasakripisyo ang kanyang sarili at 
espiritu; kaya't inakala ng mga Quraish na siya ang 
Sugo ng Allah (f^; subali't nang malaman ng mga 
Quraish na ito ay isang panlilinlang; sinaktan nila siya, 
nguni't hindi rin niya pinansin sa kanila iyon, bagku's 
nagsimula siyang ipamigay at ibalik ang mga bagay na 
ipinagkatiwala sa kanya ng Sugo ng Allah (f|) sa mga 
may ari nito nang malapit na siyang lumikas. 

Nakapagsalaysay siya sa mga aklat ng Hadith ng (536) 
na Hadith. Siya ay may kagandahang mukha, ang 
kanyang mukha ay parang tulad ng sa kabilugan ng 
buwan sa ganda. Siya ay tumanyag sa kanyang 
kagalingan sa paghatol at pagbigay ng sariling 
opinyon sa pagpapasiya, sa kaalaman sa Aklat ng 
Allah, at sa pag-unawa sa mga kahulugan at 
pahiwatig nito, gayundin naman na siya ay naging 
tanyag sa katapangan, katalinuhan, kagandahan ng 
pagtalumpati at kahusayan sa pagsasalita, at kanyang 
nasalihan ang lahat ng labanan kasama ang Sugo ng 
Allah (;i), maliban sa labanan sa Tabuk; nang siya ay 
hinayaan ng Sugo (^) na magpaiwan sa kanyang 
pamilya, isa siya sa sampung binalitaan ng Propeta na 
makakapasok sa Paraiso, at tinaguriang Pinuno ng 
mga sumasampalataya, at isa sa apat na binansagan 
ng mga napatnubayang Tagapaghalili, na kung saan 
ay hinirang siya bilang tagapaghalili sa taon na ika-35 
sa Hijri sa Madinah, pagkatapos ng pagkapaslang kay 
Uthman ibn Affan (Sumakanya nawa ang kaluguran 
ng Allah), at kanyang itinakda ang Kufa na kabisera 
nito, at siya ay nanatili sa kanyang katungkulan bilang 
tagapaghatol sa loob ng limang taon at tatlong 





buwan, datapuwa't inilarawan ang kapanahunan ng 
kanyang pamumuno ng kawalang-tatag na pulitika. 

Pagkaraan ay sinaksak siya ng isa sa mga Khawarij 
(Nagbabaklas sa kanyang pamumuno), habang siya ay 
nagdarasal ng Salah sa madaling araw sa Masjid sa 
Kufa; at siya ay binawian ng buhay bilang martir sa 
buwan ng Ramadan taong ika-40 sa Hijri - 661 sa 
petsang Gregorian. Sumakanya nawa ang kaluguran 
ng Allah. 

Ang ilan sa mga Kapakinabangan ng 
Hadith na ito: 

1- Ipinapaliwanag ng Hadith na ito ang kabawalan ng 
pagsusuot ng sutla at ginto sa mga kalalakihan, kaya 
dapat iwasan ito ng mga kalalakihan; sapagka't ang 
pagsusuot nito ay nagmamana ng pagmamataas at 
pagpapasikat, at naglalantad ng karangyaan at pag- 
aaksaya maliban sa mga kababaihan. 

2- Ipinahihintulot ng Islam sa isang babaeng Muslim 
ang pagsusuot ng sutla at ang pagpapalamuti ng 
ginto; sapagka't ang dalawang ito ay simbolo ng 
kanyang pagpapalamuti at pagpapaganda nang may 

pagpapahalaga sa pagkamatimpiin, samakatuwid 
walang pag-aaksaya at paglulustay dito. 

3- Dapat sa bawa't Muslim ay hawakan ng matatag 
ang mga alituntunin ng Islam, at iwasan ang 
paghahayag ng pagiging gastador at mapagmataas, sa 
kasuutan at lahat ng aspeto ng buhay. 

36- Si Abu Umamah Al-Bahili (Sumakanya 

nawa ang kaluguran ng Allah) ay nag-ulat, 
kanyang sinabi: 0 Sugo ng Allah! Utusan 
mo po ako ng isang pag-uutos, na nawa'y 

gawin ito sa akin ng Allah na kapaki- 
pakinabang; siya ay nagsabi: "Ikaw ay mag- 

ayuno; sapagka't walang katulad ito". An- 
Nisaa-i: Hadith bilang (2221). 

Ang Taga-ulat ng Hadith na ito: 

Siya si Abu Umamah, Suday ibn 'Ajlan ibn Wahb Al- 
Bahili, isang banal na Sahabi (Kasamahan ng Propeta) 
at mapagpakasakit. 

Gustung-gusto niyang makibaka sa pakikipaglaban sa 
Landas ng Allah, kaya lagi siyang nakadikit at 
sumasama sa Propeta ($|) sa lahat ng kanyang 
pakikipaglaban, ni hindi siya lumiban sa isang 
labanan, at hindi rin siya nabibigo sa pakikipaglaban 
sa Landas ng Allah, maliban sa labanan sa Badr dahil 
sa paglilingkod niya sa matanda niyang ina; na kung 
saan ay inutusan siya ng Sugo ng Allah ($£) na 
magpaiwan sa kanyang ina, lumahok din siya sa lahat 
ng digmaan kasama ng mga napatnubayang 
tagapaghalili, sumakanila nawa ang kaluguran ng 
Allah, siya ay nakapagsalaysay ng (250) Hadith sa mga 
aklat ng Hadith, dati siyang nanirahan sa Sirya, 
nguni't sa kalupaan ng Hims siya binawian ng buhay 
taong ika-81 sa Hijri. 

Ang ilan sa mga Kapakinabangan ng 
Hadith na ito: 

1- Ang pag-aayuno ang pinakadakila sa mga gawaing 
pagsamba sa Islam; kaya dapat lamang sa isang 
Muslim na pakaingatan niya ito. 

2- Hinihimok ng Hadith na ito ang isang Muslim na 
maging masigasig sa pag-aayuno, at pagaanin ang 
lahat ng kinakaharap niyang pagod at hirap sa 
pagpapatupad nito. 

3- Ang pag-aayuno ang itinuturing na pinakamainam 
na paraan sa pagtamo ng kaluguran ng Allah at ng 
Kanyang gantimpala, sapagka't ipinagkakaloob ng 
Allah sa matiyagang nag-aayuno ang kanyang 
gantimpala nang walang pagkukuwenta. 

37- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta (^) na nagsabi: "Katotohanan, ang 
Relihiyong (Islam) ay madali, at tunay na 
walang sinumang nagpapakahirap sa 
Relihiyon kundi nadadaig siya nito, kaya 
panatiliin ang kawastuhan at katamtaman, 
o ang malapit dito, bagkus magbigay ng 
magandang balita. Kaya gawing gabay (sa 
inyong pagsamba) ang madaling araw, ang 
dapit hapon at ang ilang bahagi ng huling 
gabi". Al-Bukhari: Hadith bilang (39). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 

Hadith na ito: 

1- Ang Islam ay Relihiyong katamtaman sa lahat ng 
bagay, kaya wala itong pagpapahirap at pagpapalabis. 





2- Kapag ang isang tao ay nagmalabis sa mga pang- 
islamikong bagay o sa pagsamba, at tinalikuran ang 
kagandahang-loob at ang kahinahunan dito; siya ay 
tunay na mahihirapan dito at matitigil. 

3- Ang pamamaraan ng Islam ay ang pagsunod sa 
katamtaman sa lahat ng bagay, maging sa mga 
gawaing pagsamba, sa pag-aanyaya sa Allah, sa 
edukasyon, sa pagtuturo at pakikitungo, at sa lahat 
ng mga bagay na pang-relihiyon at pangmundo. 

38- Si Abdullah ibn Umar (Sumakanila 

nawa ang kaluguran ng Allah) ay nag-ulat, 
kanyang sinabi: Dumighay ang isang lalaki 
sa harapan ng Propeta (^); kaya siya ay 
nagsabi: "Pigilin mo ang pagdidighay mo sa 
amin; sapagka't ang may napakahabang 
gutom sa inyo sa Araw ng Pagbabangon 
Muli, ay ang nagpapakabundat sa inyo ng 
labis sa tahanan ng mundong ito". ibnu 

Majah: Hadith bilang (3350). 

Ang Taga-ulat ng Hadith na ito: 

Siya si Abdullah ibn Umar ibn Al-Khattab, isang 
dakilang Sahabi (Kasamahan ng Propeta), yumakap 
siya sa Islam kasama ng kanyang ama sa kanyang 
murang edad at pagkatapos ay lumikas siya 
patungong Madinah bago ang kanyang ama. Ang 
unang digmaan na kanyang nasalihan ay ang labanan 
sa Al-Khandaq, at pagkaraan ay nasalihan niya ang 
lahat ng labanan kasama ang Sugo ng Allah (^). 
Mayroon din siyang bahagi sa mga malalaking 
tagumpay o pagsakop ng Islam sa Ehipto, Sirya, lraq, 
Basra at Persia, siya (Sumakanya nawa ang kaluguran 

ng Allah) ay isang magiting at matapang, at 
naibibilang sa mga pantas na kasamahan ng Propeta 
($^, ang kanyang naiulat ay umabot ng (2630) na 
Hadith. Siya ay naging isang magandang halimbawa 
sa pagsamba at kabanalan, at siya ay binawian ng 
buhay sa Makkah sa taong ika-73 sa Hijri. sa edad 
niyang (86) na taon. 

Ang ilan sa mga Kapakinabangan ng 
Hadith na ito: 

1- Ipinapaliwanag ng Hadith na ito na ang pagdighay 
sa harapan ng mga tao ng mataas na boses ay isang 
kapintasan, sapagka't ito ay nakamumuhing tinig; 
kaya dapat lamang na iwasan ito. 

2- Hindi nararapat sa isang Muslim na magpalabis sa 
pagkain at inumin; sapagka't ililihis siya nito sa 
kasiglahan, sa kaalaman, sa gawain, sa pagsamba at 
paggawa ng kabutihan. 

3- Ang halaga ng tao ay nasa kanyang gawain, sa 
kanyang produksiyon at sa kanyang opinyon, at hindi 
sa dami ng kanyang pagkain, inumin at pagtulog. 

4- Dapat sa bawa't Muslim ay maging katamtaman sa 
paggugol ng kayamanan, sa kanyang pagkain at 
inumin, upang hindi malagay sa problema ng 
kahirapan at pagmamalimos sa mga tao. 

39- Si Anas ibn Malik (Sumakanya nawa 
ang kaluguran ng Allah) ay nag-ulat 
tungkol sa Propeta na nagsasabi: "Ituwid 
ang inyong mga likod sa pagpapatirapa, at 
huwag iunat ng isa sa inyo ang kanyang 
mga braso ng tulad ng pag-uunat ng aso". 
Al-Bukhari: Hadith bilang (822). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 

1- Ipinapaliwanag ng Hadith na ito ang kahalagahan 
ng paging ganap na matuwid sa pagpapatirapa, kaya 
hindi dapat nagbabaluktot ang nagsasagawa ng 
Salah, at hindi rin dapat kumiling sa bahaging kanan o 
sa kaliwa habang nagpapatirapa, datapuwa't siya ay 
magpakatuwid. 

2- Dapat sa isang nagpapatirapa ay ilapat ang 
kanyang mga palad sa lupa, at iangat ang kanyang 
mga siko sa lupa, nang walang pamiminsala sa 
sinumang nasa bahaging kanan niya o sa kaliwa. 

3- Dapat sa isang Muslim ay maglaan ng pagsisikap at 
oras upang malaman ang wastong pamamaraan ng 
pagsasagawa sa Salah nang ganap na kataimtiman at 
kahinahunan. 

40- Si Tariq ibn Ash-yam Al-Ashja-'iy 
(Sumakanya nawa ang kaluguran ng Allah) 
ay nag-ulat, siya ay nagsabi: Kapag ang 
isang lalaki ay yumakap sa Islam, siya ay 
lagi nang tinuturuan ng Propeta [$£) ng 
Salah, at pagkatapos ay inuutusan niyang 
ipanalangin ang mga Salitang ito: 
"Allaahum magh-fir lee, war hamnee, 
wah-dinee, wa 'aa-finee, war zuqnee (O 
Allah! Patawarin Mo po ako at kahabagan, 
patnubayan Mo po ako at bigyan ng 

kalusugan at kabuhayan)". Musiim: Hadith 

bilang 35- (2697). 

Ang Taga-ulat ng Hadith na ito: 

Siya si Tariq ibn Ash-yam ibn Mas'ud Al-Ashja'iy na 
taga-Kufa (Sumakanya nawa ang kaluguran ng Allah), 
isa siya sa mga kasamahan ng Sugo ng Allah (^), siya 
ay ama ni Abu Malik Saad ibn Tariq Al-Ashja-iy, at ang 
pangalan ni Abu Malik ay Saad, ang Sahabi na ito ay 
taga-Kufa, nakapag-ulat mula sa kanya ang kanyang 
anak na lalaki na si Abu Malik. 

Si Tariq ibn Ash-yam Al-Ashja-'iy (Sumakanya nawa 
ang kaluguran ng Allah) ay nakapag-ulat ng apat na 
Hadith lamang sa mga aklat ng Hadith. 

Ang ilan sa mga Kapakinabangan ng 
Hadith na ito: 

1-Tinitipon ng panalangin na ito sa isang Muslim ang 
lahat ng dahilan ng kaligayan, kaligtasan at kalusugan 
sa mundong ito at sa huling araw. 




2- Dapat sa bawa't Muslim na maging masigasig sa 
panalangin na itinuturo sa kanya ng Propeta ($%); 
sapagka't ito ang magpapalapit sa kanya sa Allah. 

3- Dapat pagbutihin ng bawa't Muslim ang 
panalangin sa Allah ng may katapatan, pag-asa at 
pagkatakot. 

41- Si Abu Hurairah (Sumakanya nawa ang 

kaluguran ng Allah) ay nag-ulat, na ang 
Sugo ng Allah ($|) ay nagsabi: "Sinuman 
ang nag-anyaya tungo sa kapatnubayan, 

siya ay magkakaroon ng gantimpala ng 
tulad ng mga gantimpala ng mga taong 
sumunod sa kanya, ni hindi ito 
maibabawas mula sa kanilang mga 

gantimpala kahit bahagya, at sinuman ang 

nag-anyaya tungo sa pagkaligaw, siya ay 
magkakaroon din ng kasalanan ng tulad ng 
mga kasalanan ng mga taong sumunod sa 

kanya, ni hindi ito maibabawas sa kanilang 
mga kasalanan kahit bahagya". Muslim: 

Hadith bilang 16- (2674). 

Ang Taga-ulat ay nabanggit na sa Hadith 

na ika (2): 

Ang ilan sa mga Kapakinabangan ng 
Hadith na ito: 

1- Ipinapaliwanag ng Hadith na ito ang kahalagahan 
ng pagpapalaganap sa Islam at ang pagtuturo nito ng 
may mahusay na paraan at tiyak na kaalaman. 




Mga Piling Hadith 



2- Dapat ang pag-aanyaya sa Allah, ang 
pagpapalaganap sa Islam at ang pagtuturo nito ay 
nasa pinakamahusay na paraan at pinakamaganda na 
lehitimong pamamaraan at mabisa sa lahat ng 
kapaligiran at komunidad. 


3- Ang Hadith na ito ay nagbibigay ng matinding 
babala sa larangan ng pag-aanyaya tungkol sa lahat 
na nakasisira sa mga bagay na kaugnay sa pananalig, 
pang-islamikong batas, kagandahang asal, o sa 
katayugan. 


1 , 4—LH [y—o-4 4^1 >. > . )'c . °o—c. -1Y 

^ :3Li M o-i 


L _l_u-C L *\ Y*\^ C-«-3 J_p ^J C l V I 11 £t_L5fc_ Od) 


.(^jL^dl JkliJ!j t (VWV) - YV ^j^J! 





42- Si Abdullah ibn Umar (Sumakanila 
nawa ang kaluguran ng Allah) ay nag-ulat 
tungkol sa Propeta ($g) na nagsasabi: 
"Huwag patindigin ng isang lalaki ang 
ibang tao mula sa kinauupuan nito sa 

pagpupulong, at pagkatapos ay uupo siya 
rito". Al-Bukhari: Hadith bilang (6269). 

Ang Taga-ulat ay nabanggit na sa Hadith 
na ika (38): 

Ang ilan sa mga Kapakinabangan ng 

Hadith na ito: 

1- Dapat sa bawa't Muslim ay panghawakan ang 
mapagparaya na pang-islamikong kagandahang asal, 
lalung-lalo na sa kapulungan; kaya huwag maging 
masama ang isa sa inyo sa kaninuman. 

2- Ipinapaliwanag ng Hadith na ito na ang ilan sa mga 
kagandahang asal sa kapulungan ay huwag angkinin 
ang karapatan ng isang Muslim, sapagka't ito ay 
magiging dahilan ng pagkakaroon ng poot at 
hinanakit sa pagitan ng mga kaanib ng kapisanan. 

43- Si Abu Qatadah (Sumakanya nawa ang 
kaluguran ng Allah) ay nag-ulat, kanyang 

sinabi: Sinabi ng Propeta (^): "Ang 

magandang pangitain ay mula sa Allah, 

samantalang ang panaginip ay mula kay 
Satanas; kaya kapag nanaginip ang isa sa 
inyo ng nakakatakot na panaginip; siya ay 
dumura sa bahaging kaliwa niya, at 
magpapakupkop siya sa Allah laban sa 

kasamaan nito; dahil hindi siya 
mapipinsala nito". Al-Bukhari: Hadith bilang 

(3292). 

Ang Taga-ulat ng Hadith na ito: 

Siya si Abu Qatadah ibn Rabe'i mula sa angkan ng 
mga Ansar, isa sa mga kagalang-galang na Sahabi 
(Kasamahan ng Propeta), siya ay nakibaka sa mga 
digmaan at labanan, at lagi niyang binabantayan ang 
Propeta (^) at inaalagaan sa paglalakbay. Ipinadala 
siya ni Umar ibn Al-Khattab (Sumakanya nawa ang 
kaluguran ng Allah) bilang pinuno ng hukbong 
sandatahan para puksain ang mga Persia, kaya siya 
mismo ang nakapaslang sa Hari nila sa sarili niyang 
mga kamay. Nagkakaiba ang mga ulat sa lugar at 
petsa ng kanyang kamatayan, may nagsasabing 
namatay siya sa Kufa (lraq) taong ika-38 sa Hijri, si Ali 
ang nagsagawa ng Salah para sa kanya (Sumakanya 
nawa ang kaluguran ng Allah), datapuwa't mayroong 
nagsasabi na siya ay namatay sa Madinah taong ika- 
54 sa Hijri, at mayroon ding nagsasabi na hindi 
ganito. 





Ang ilan sa mga Kapakinabangan ng Hadith na ito: 


1- Ipinapaliwanag ng Hadith na ito ang ilan sa mga 
kagandahang asal sa pangitain; kaya kapag nakakita 
ang isang Muslim sa kanyang pagtulog ng isang bagay 
na kainasusuklaman niya; sa gayon huwag niyang 
isalaysay ito sa kaninuman, at magpapakupkop siya 
sa Allah laban sa isinumpang demunyo at sa lahat ng 
kasamaan ng mga nakita niya sa pagtulog, at dudura 
siya sa bahaging kaliwa niya nang tatlong beses; nang 
sa gayon ay hindi siya mapipinsala ng mga nakita niya 
sa pagtulog, at mapanatag ang kanyang puso, at 
huwag siyang mag-alala at mabalisa. 

2- Dapat sa isang Muslim ay huwag ibaling ang pansin 
sa mga pag-uudyok ni Satanas sa lahat ng bagay ayon 
sa pangkalahatang pananaw, at sa mga bagay 
kaugnay sa pangitain at panaginip sa partikular na 
pananaw; dahil si Satanas ay napakamasigasig sa 
pagpapalaganap ng lahat ng nakakapinsala sa isang 
Muslim. 

44- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta (M) na nagsasabi: "Sinuman ang 
nag-ayuno sa buwan ng Ramadan nang 

may pananampalataya at pag-asang 

pagpalain; sa kanya ay patatawarin ang 

mga nauna niyang kasalanan, at sinuman 

ang nagtaguyod ng Laylatul Qadr (Ang 

Dakilang Gabi) nang may 

pananampalataya at pag-asang pagpalain; 
sa kanya ay patatawarin ang lahat ng 





kanyang kasalanan". Al-Bukhari: Hadith bilang 

(2014). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 

1- Ipinapaalaala ng Hadith na ito ang kahalagahan ng 
tapat na layunin sa Allah sa pag-aayuno sa buwan ng 
Ramadan at sa pagtaguyod ng Laylatul Qadr (Ang 
Dakilang Gabi), at ng iba pang mga tulad nito na 
gawaing pagsamba. 

2- Ipinapaliwanag ng Hadith na ito ang ilan sa mga 
kabutihan ng pag-aayuno sa buwan ng Ramadan at 
ng pagtaguyod sa Laylatul Qadr (Ang Dakilang Gabi). 

3- Ibinubukod tangi lamang ng Hadith na ito ang 
pagpapatawad sa mga maliliit na kasalan at hindi ang 
mga malalaking kasalan; sapagka't ang mga 
malalaking kasalanan ay pinapatawad lamang sa 
pamamagitan ng wagas na pagsisisi. 

45- Si Aishah (Sumakanya nawa ang 
kaluguran ng Allah) ay nag-ulat, siya ay 

nagsabi: Napagnakawan siya ng isang 

bagay; at ipinapanalangin niya ito ng 
masama, kaya ang Sugo ng Allah iM) ay 

nagsabi sa kanya: "Huwag mong pagaanin 
ang kanyang kasalanan". Abu Daud: Hadith 
bilang (4909). 

Ang Taga-ulat ng Hadith na ito: 

Siya ang isa sa mga tinaguriang Ummul Mu'mineen 
(Ina ng mga sumasampalataya) na si Aishah, anak na 
babae ni Abu Bakr As-Siddiq (Sumakanila nawa ang 
kaluguran ng Allah), pinakasalan siya ng Propeta (^) 






bago ang paglikas mula sa Makkah, at ganap na 
naangkin niya ito sa Madinah sa edad niyang (9) na 
taong gulang at namatay ang Propeta (££) na ang 
kanyang edad ay (18) taong gulang. Siya (si Aishah) 
ang pinakamatalino sa mga tao noon sa kanyang 
kapanahunan, pinakamaalam at may 
pinakamagandang opinyon, siya ay naging isang 
halimbawa sa kabutihang-loob at bukas-palad. 
Nakapag-ulat siya mula sa Sugo ng Allah iM) ng 
maraming Hadith at umabot ang kanyang ulat ng 
(2210) na Hadith. 

Siya (Sumakanya nawa ang kaluguran ng Allah) ay 
binawian ng buhay sa Madinah, Martes ng gabi, ika- 
17 sa buwan ng Ramadan o Shawwal sa taong ika-57 
o 58 sa Hijri., si Abu Hurairah (Sumakanya nawa ang 
kaluguran ng Allah) ang nakapagsagawa para sa 
kanya ng Salah (Dasal sa patay) at siya ay nailibing sa 
Baqi'. 

Ang ilan sa mga Kapakinabangan ng 
Hadith na ito: 

1- Kapag minura ng inapi (o ng ginawan ng kamalian) 
ang umapi (o ang gumawa ng kamalian) o hinamak 
niya ito; tunay na ipinagkaloob niya sa kanya ang 
kanyang karapatan; kaya hindi niya dapat siya 
minumura o isinusumpa. 

2- Maaaring ipanalangin ng inapi (o ng ginawan ng 
kamalian) ang umapi (o ang gumawa ng kamalian) 
nang walang pamiminsala sa kanya. 


3- Ang pagpanalangin ng masama sa kawatan o 
gumawa ng kamalian ay nakapagpapagaan sa 
kanyang kaparusahan; kaya higit na nakabubuti na 
huwag siyang ipanalangin ng masama. 

46- Si Abdullah ibn Umar (Sumakanila 
nawa ang kaluguran ng Allah) ay nag-ulat, 
siya ay nagsabi: Sinabi ng Sugo ng Allah 
(^): "Putulan ninyo ang inyong mga bigote 
at hayaan na lamang ninyo ang inyong 
mga balbas". Al-Bukhari: Hadith bilang (5893). 

Ang Taga-ulat ay nabanggit na sa Hadith 
na ika (38): 

Ang ilan sa mga Kapakinabangan ng 

Hadith na ito: 

1- Hinihimok ng Hadith na ito ang pagputol sa bigote, 
upang hindi makapinsala sa kumakain at hindi 
maipon dito ang mga dumi. 

2- Dapat na hayaan na lamang ang balbas sa 
kalagayan nito, kaya hindi dapat pinuputulan ito o 
ahitin, maliban na lamang kung ito ay humahampas 
na nang pahaba at pahalang, sa gayon maaari nang 
pumutol dito para sa kaayusan nito. 

3- Kabilang sa nakapagpapaligaya sa isang Muslim ay 
ang pagsunod sa Allah at sa Kanyang Sugo ($&) nang 
may katotohanan at katapatan. 

47- Si Abu Hurairah (Sumakanya nawa ang 

kaluguran ng Allah) ay nag-ulat, na ang 
Sugo ng Allah (%) ay nagsabi: "Isinumpa ng 
Allah ang mga Hudyo at Kristiyano; dahil 
ginawa nila ang mga puntod ng kanilang 

mga Propeta ng tulad ng mga Masjid 

(Bahay dasalan) Muslim: Hadith bilang 21 - 

(530). 

Ang Taga-ulat ay nabanggit na sa Hadith 

na ika (2): 

Ang ilan sa mga Kapakinabangan ng 
Hadith na ito: 

1- Ang Hadith na ito ay nagbababala sa isang Muslim 
tungkol sa kalabisang pagdakila sa mga Propeta, sa 
mga Auliya' (Tagapagtanggol) at sa mga matutuwid 
na tao; upang maisara ang pintuan ng pagtatambal sa 
Allah. 


2- Ang paggawa o pagturing sa mga puntod nang 
tulad ng mga Masjid ay isang gawaing hindi mabuti; 
kaya nagiging kasumpa-sumpa ito sa Allah. 

48- Si Zayd ibn Harithah (Sumakanya nawa 
ang kaluguran ng Allah) na tagapaglingkod 
ng Sugo ng Allah [%) ay nag-ulat, na 

kanyang narinig sa Sugo ng Allah na 
nagsasabi: "Sinuman ang nagsabi ng: 

Astagh-firullaahal 'adheem alla-dhee laa 
ilaaha illa huwa, al-hayyul qayyoom, wa 
atoobu ilayhi (Hinahangad ko ang 

kapatawaran ng Dakilang Allah, na walang 
ibang diyos maliban sa Kanya. Ang Laging 
Buhay, ang Tagapagtaguyod ng lahat at sa 
Kanya ako'y nagsisisi); siya ay patatawarin 
ng Allah na kahit pa siya ay tumakas sa 
hanay ng Hukbo". At-Tirmidhi: Hadith bilang 
(3577). 


Ang Taga-ulat ng Hadith na ito: 

Siya si Zayd ibn Harithah Al-Kalbi (Sumakanya nawa 
ang kaluguran ng Allah), isang dakilang Sahabi 
(Kasamahan ng Propeta) at tagapaglingkod ng 
Propeta (^), siya ay lumaki sa pangangalaga ng 
Propeta ($fe) at minahal siya nito, si Zayd ay nakibaka 
rin sa pakikipaglaban sa Badr, Uhud, Khandaq, 
Hudaibiyyah at Khaybar, siya ay isa sa mga kilalang 
tagapana, at siya ay naipadala ng Sugo ng Allah sa 
maraming labanan. 

Si Zayd ibn Harithah ang nakasama ng Propeta (^) 
nang siya ay maglakbay patungo sa Taif, subali't 
ginipit ng mamamayan ng Taif ang Propeta (^), at 
pinagbabato nila siya, hanggang sa nagdurugo ang 
kanyang marangal na mga paa, lagi siyang 
pinoprotektahan ni Zayd sa sarili niya, hanggang sa 
siya ay nasugatan sa ulo. 

Si Zayd ibn Harithah ay namatay bilang isang martir 
sa labanan sa Mu'tah, sa taong ika-8 sa Hijri, kaya 
nang umabot sa Sugo ng Allah (M) ang balita ng 
pagkamatay ni Zayd ibn Harithah bilang isang martir 
(Sumakanya nawa ang kaluguran ng Allah), siya ay 






labis na nagluksa at nalungkot, kaya ipinapanalangin 
niya siya ng maraming kapatawaran. 

Ang ilan sa mga Kapakinabangan ng 
Hadith na ito: 

1- Napapaloob sa Hadith na ito ang ilan sa mga 
kabutihan ng paghingi ng kapatawaran sa dakilang 
pormula na ito: "Astagh-firullaahal 'adheem alla-dhee 
laa ilaaha illa huwa, al-hayyul qayyoom, wa atoobu 
ilayh"; kaya dapat lamang na maging madalas ang 
pagbasa sa Du'a (Panalangin) na ito. 

2- Dapat sa isang Muslim ay maging tapat sa Allah sa 
paghingi niya ng kapatawaran. 

3- Ipinapahiwatig ng dakilang Du'a na ito na 
pinatatawad ng Allah ang malalaking kasalanan na 
hindi nakaugnay sa mga karapatan ng mga tao, tulad 
ng pagtakas sa kasagsagan ng pakikipaglaban sa mga 
hindi sumasampalataya. 

49- Si Anas (Sumakanya nawa ang 
kaluguran ng Allah) ay nag-ulat tungkol sa 
Propeta [%) na nagsasabi: "Panatilihing 

matuwid ang inyong mga linya, sapagka't 
ang pagtuwid sa mga linya ay kabilang sa 
kabuuan o kabutihan ng Salah 
(Pagdarasal)". Al-Bukhari: Hadith bilang (723). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 

1- Hinihimok ng Hadith na ito ang pagiging matuwid 
at maayos ng mga linya, sapagka't ito ay kabilang sa 
kaganapan ng Salah. 

2- Ang pagtutuwid sa mga linya ay hindi kailangan na 
makasakit ng ibang nagdarasal, o makaantala ng 
kataimtiman ng kanilang pagdarasal; samakatuwid 
ang nilalayon dito ay huwag sumulong at magpahuli 
sa mga linya, bagkus ay magdikit-dikit ang mga 
nagdarasal, subali't hindi ang ibig sabihin ng 
pagkadikit-dikit ay ang gambalain ang ibang 
nagdarasal, at antalahin ang kataimtiman ng kanilang 
pagdarasal; sapagka't ang kataimtiman ng pagdarasal 
ay isa sa pinakamahalagang mga saligan nito. 

50- Si Mu'azah ay nagsalaysay tungkol kay 
Aishah (Sumakanya nawa ang kaluguran 
ng Allah), ang asawa ng Propeta [%) na 
nagsabi (sa kanilang mga kababaihan): 
"Pag-utusan ninyo ang inyong mga asawa 
na magsipaghugas ng tubig; sapagka't 

ako'y nahihiya sa kanila; at dahil ito ang 

lagi nang ginagawa ng Sugo ng Allah [$&)". 
At-Tirmidhi: Hadith bilang (19). 

Ang Taga-ulat ay nabanggit na sa Hadith 

na ika (45): 

Tungkol naman sa estudyante na babae ni 
Aishah (Sumakanya nawa ang kaluguran 
ng Allah): Siya si Ummu Al-Sahbaa, 

Mu'azah bint Abdullah Al-'Adawiyah Al- 
Basariyah, isang kilalang maalam at 
malalim ang pang-unawa sa mga batas ng 
Islam, isang mapagpakasakit at kilalang 
madasalin dahil sa dami ng kanyang pag- 






aayuno, pagtaguyod ng mga kusang loob 

na pagdarasal at pagtitiyaga, sa taong ika- 
62 sa Hijri, ang kanyang asawa ay namatay 

bilang isang martir na si Silah ibn Ash-yam, 
isang dakilang Taabi'i (Sumunod na 

salinlahi sa mga Sahabi), at gayundin ang 

kanyang anak na lalaki sa ilang mga 

labanan, at nang matanggap niya ang 

balita, siya ay nagtiyaga at nagpakatatag; 
kaya siya ay naging isang magandang 

huwaran sa mga kababaihang Muslim. 

Siya ay estudyante ni Aishah (Sumakanya 

nawa ang kaluguran ng Allah); kaya si 
Mu'azah ang nakapagsalaysay sa Hadith 

na ito mula kay Aishah (Sumakanya nawa 

ang kaluguran ng Allah). 

Si Mu'azah bint Abdullah Al-Adawiyah 

(Sumakanya nawa ang Habag ng Allah) ay 
binawian ng buhay sa taong ika-98 sa 

Haijri, datapuwa't may nagsasabi na sa 
taong ika-106 sa Hijri. 





Ang ilan sa mga Kapakinabangan ng 
Hadith na ito: 

1- Ipinapahiwatig ng Hadith na ito ang 
pagpapahintulot sa kasapatan ng tubig para sa 
paglilinis, dahil sa natatanggal nito ang bakas ng dumi 
at ang marka nito. 

2- Ang Islam ay isang relihiyon ng kalinisan, 
kadalisayan at kagandahan; kaya dapat iwasan ng 
isang Muslim ang lahat ng nakakapinsala sa mga tao 
tulad ng mga maruruming bagay at masasamang 
amoy. 

3- Hindi dapat naglalagay ng mga bato, o ng mga 
maruruming tisiyu (tissues), o ng iba pang mga bagay 
sa mga silid-paliguan at banyo; dahil nadudumihan 
niya ito, at nagiging dahilan ng pagtaboy sa ibang 
mga tao. 

51- Si Anas ibn Malik (Sumakanya nawa 
ang kaluguran ng Allah) ay nag-ulat, siya ay 
nagsabi: Sinabi ng Propeta (^): "Sinuman 

ang nakaligta ng isang Salah (Pagdarasal), 
o nakatulugan niya ito; magkagayon, ang 
kabayaran nito ay isagawa niya ito sa 
sandaling naalaala niya". Muslim: Hadith biiang 
315- (684). 

Ang Taga-ulat ay nabanggit na sa Hadith 
na ika (6): 

Ang ilan sa mga Kapakinabangan ng 
Hadith na ito: 

1- Ang kabayaran ng Salah na nakatulugan ng isang 
Muslim o nakalimutan niya ay isagawa ito sa 
sandaling naalaala niya. 


2- Dapat sa isang Muslim ay pakaingatan ang 
pagsasagawa ng mga Salah sa takdang mga oras nito 
nang walang pagpapabaya at katamaran. 

52- Si 'Aishah (Sumakanya nawa ang 
kaluguran ng Allah) ay nag-ulat, siya ay 
nagsabi: Napag-utusan kami ng Sugo ng 
Allah (H), na kumatay ng dalawang tupa 




para sa isang sanggol na lalaki bilang 

Aqiqah, at isang tupa para sa isang sanggol 
na babae". Ibnu Majah: Hadith bilang (3163). 

Ang Taga-ulat ay nabanggit na sa Hadith 
na ika (45): 

Ang ilan sa mga Kapakinabangan ng 

Hadith na ito: 

1- Ipinapahiwatig ng Hadith na ito ang pagkalehitimo 
ng Aqiqah; sapagka't ito ay isang magandang Sunnah 
(Kaparaanan ng Sugo) na dapat itaguyod ng isang 
Muslim na ama, kung siya ay may kakayahan nito, at 
kakatayin niya ito sa ikapitung araw simula sa 
pagkasilang ng sanggol, o pagkalipas ng dalawang 
linggo, otatlong linggo. 

2- Hindi ipinapahintulot ang magsama-sama sa iisang 
Aqiqah kahit pa ito ay kamelyo o baka. 

3- Ang napatunayang Sunnah sa Aqiqah ay ang 
pagkatay ng dalawang tupa o isang tupa, hindi isang 
kamelyo o baka. 

53- Si Abu Said Al-Khudri (Sumakanya 
nawa ang kaluguran ng Allah) ay nag-ulat, 
na ang Sugo ng Allah (^) ay nagsabi: "Hindi 


dapat 

tumingin ang 

isang 

lalaki 

sa 

'Awrah 

(Masilang bahagi ng 

katawan) 

ng 

ibang 

lalaki, 

gayundin ang 

isang 

babae 

sa 

'Awrah 


ng ibang babae, at hindi dapat magsuot 
ang dalawang lalaki sa iisang damit, 
gayundin ang dalawang babae sa iisang 
damit". Muslim: Hadith bilang 74- (338). 

Ang Taga-ulat ay nabanggit na sa Hadith 
na ika (5): 





Ang ilan sa mga Kapakinabangan ng 
Hadith na ito: 

1- Dapat ay tinatakpan ang 'Awrah ng lalaki at babae; 
bilang proteksyon sa mga kagandahang asal at pag- 
iingat sa mga puri, para sa karangalan ng babae at 
pag-aalaga sa kanya. 

2- Hindi ipinapahintulot ang pagtingin sa mga 'Awrah, 
maliban sa mag-asawa. 

3- Hindi dapat ilantad ang 'Awrah, maging sa pag-iisa, 
maliban na lamang kung para sa pangangailangan 
tulad ng paggamot. 

54- Si 'Aishah (Sumakanya nawa ang 
kaluguran ng Allah) ay nag-ulat, siya ay 
nagsabi: Lagi nang sinasabi ng Propeta (^) 
sa pagpapatirapa sa Qur'an sa gabi: 
"Sajada waj-hiya lilladhee khalaqahu wa 
shaqqa sam-'ahu wa basarahu bi haw-lihi 
wa quwwatih (Isinubsob ko ang aking 
mukha, sa Kanya na naglikha nito, naghiwa 
at nagkaloob sa kanya ng pandinig at 






paningin mula sa Kanyang lakas at 
kapangyarihan)". At-Tirmidhi: Hadith bilang 

( 3524 ). 

Ang Taga-ulat ay nabanggit na sa Hadith 

na ika (45): 

Ang ilan sa mga Kapakinabangan ng 
Hadith na ito: 

1- Sunnah (Isang mabuting gawain) sa sinumang 

nakabasa ng isang Ayah (Talata) na may Sajadah 
(Pagpapatirapa), o nakarinig nito sa isang 

mambabasa na magpapatirapa ng isang patirapa, at 
kanyang sasambitin ang Du'a na ito: "Sajada waj-hiya 
lilladhee khalaqahu wa shaqqa sam-'ahu wa 

basarahu bi haw-lihi wa quwwatih". 

2- Napapaloob sa panalangin na ito ang pagkilala sa 
biyaya ng Allah sa tao; na kung saan ay nilikha Niya 
siya sa pinakamahusay na anyo at pinakamagandang 
hubog. 

55- Si Al-bara' (Sumakanya nawa ang 
kaluguran ng Allah) ay nag-ulat, kanyang 
isinasalaysay ang Propeta (^) na nagsasabi 
tungkol sa mga angkan ng Ansar: "Walang 
nagmamahal sa kanila kundi ang isang 
sumasampalataya, at walang napopoot sa 
kanila kundi ang isang ipokreta; kaya 
sinuman ang magmahal sa kanila, 
mamahalin siya ng Allah, at sinuman ang 
mapoot sa kanila, mapopoot sa kanya ang 
Allah". Al-Bukhari: Hadith bilang (3783). 

Ang Taga-ulat ng Hadith na ito: 

Siya si Abu 'Ammarah Al-bara' ibn Al-Harith mula sa 
angkan ng Ansar, siya ay isang dakilang Sahabi 
(Kasamahan ng Propeta), at napakadalubhasa sa 
batas, ang ama niya ay isa ring Sahabi, at nasasaad sa 
aklat ni Al-Bukhari at Muslim ang (305) na Hadith na 
kanyang naiulat. 

Siya ay nakibaka sa maraming labanan kasama ang 
Propeta ($g), at gayundin pagkaraan ng kanyang 
(Propeta) kamatayan, siya ay nanuluyan sa Kufa at 
tumira dito, pagkaraan ay binawian siya ng buhay 
dito noong taong ika-72 sa Hijri. Datapuwa't may 
nagsasabi na hindi ganito. 

Ang ilan sa mga Kapakinabangan ng 
Hadith na ito: 

1- Napapaloob sa Hadith na ito ang napakadakilang 
mga kabutihan ng mga Ansar (Taga-madinah noon), 
sumakanila nawa ang kaluguran ng Allah; dahil 
minamahal nila ang Allah at ang Kanyang Sugo, at 
itinaguyod nila ang pagsuporta sa Relihiyon ng Allah - 
ang Islam, at ibinigay nila ang kanilang kayamanan at 

sarili sa Landas ng Allah; kaya itinakda Niyang isa sa 
mga Tanda ng Pananampalataya ang pagmamahal sa 
kanila, at isa sa mga tanda ng kawalan ng 
pananampalataya at pagka-ipokreta ang pagkapoot 
sa kanila. 

2- Dapat mahalin ang lahat ng mga Ansar, sumakanila 
nawa ang kaluguran ng Allah, at siya yaong mula sa 
angkan ng Aws at Khazraj. Sila ang mga tagasuporta 
ng Sugo ng Allah ($|); kaya ipinagbabawal ang 
pagkapoot sa kanila; bilang paalaala sa katayugan ng 
kanilang kadakilaan at karangalan ng kanilang mga 
gawa. 

56- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta ($g), na nagsasabi: "Kung kayo 

man ay nagkasala; hanggang sa umabot sa 
kalangitan ang inyong mga pagkakasala, at 
pagkatapos ay pinagsisihan ninyo ito, 
katiyakang patatawarin kayo (ng Allah)". 
Ibnu Majah: Hadith bilang (4248). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 

1- Dapat sa isang tao ay huwag mawalan ng pag-asa 
sa Habag ng Allah; at panatiliin ang magandang 
pagtingin sa Allah, at agad magsisi; sapagka't 
tinatanggap ng Allah ang pagsisisi ng isang tao kapag 
siya ay wagas na nagsisisi. 

2- Hinihimok ng Hadith na ito ang pagsisisi sa Allah 
gaano man kalaki ang mga kasalanan at pagkakasala, 
datapuwa't hindi tatanggapin ito sa Allah maliban na 






lamang kung maisa-alang-alang ang mga kahilingan 
nito, tulad ng mga sumusunod: 

(Una): Na ang pagsisisi ay maging wagas sa Mukha ng 
Allah; at walang kalakip na paghahangad ng 
anupaman mula sa makamundong bagay o papuri ng 
mga tao. (Pangalawa): Ang pag-iwas sa kasalanan. 
(Pangatlo): Ang pagkakonsensya sa nagawang 
kasalanan. (Pang-apat): Ang matibay na pagpapasiya 
na huwag nang ulitin ito. (Panglima): Ang pagbalik ng 
mga karapatan sa mga may ari nito. (Pang-anim): Na 
mangyari ito bago pa man sumikat ang araw sa 
kanluran, at bago lumantad ang tanda ng kamatayan. 

57- Si Abu Bakr As-Siddiq (Sumakanya 
nawa ang kaluguran ng Allah) ay nag-ulat, 
kanyang sinabi sa Sugo ng Allah (^): 
Turuan mo po ako ng panalangin na 
ipananalangin ko sa aking pagdarasal; siya 
ay nagsabi: "Sabihin mo: Alloahummo 

innee dhalamtu nafsee dhulman 

katheeran, wa laa yagh-firud dunooba 

illaa anta; fagh-firlee magh-firatan min 
'indika, war hamnee; innaka antal 
ghafoorur raheem (O Allah! Tunay na ako 
ay nakagawa ng napakaraming kawalan ng 
katarungan sa aking sarili, at walang 
nagpapatawad sa mga kasalanan maliban 
po sa lyo; kaya patawarin Mo po ako ng 
kapatawarang buhat sa lyo, at kahabagan 
Mo po ako, sapagka't tunay po na Ikaw 
ang Mapagpatawad, ang Mahabagin) ai- 

Bukhari: Hadith bilang (834). 

Ang Taga-ulat ng Hadith na ito: 

Siya si Abu Bakr As-Siddiq, Abdullah ibn Uthman Al- 
Taymi mula sa angkan ng Ouraish, sumakanila nawa 
ang kaluguran ng Allah. Ipinanganak siya 50 taon 
bago ang paglikas mula sa Makkah ika-573 sa 
petsang Gregorian. Siya ang pinakauna sa mga 
napatnubayang tagapaghalili, at isa siya sa sampung 
binalitaan ng Propeta (M) na makakapasok sa Paraiso, 
siya ay kasamahan ng Propeta ($&} at tanging kasama 
niya sa kanyang paglikas patungo sa Madinah. Siya ay 
binigyan ng Propeta ($|) ng palayaw na As-Siddiq (Ang 

Matapatin); dahil sa dami ng patotoo niya sa Propeta 
(#)■ 


Mayroon siyang naiulat na 142 Hadith sa mga aklat 
ng Hadith. 

Si Abu Bakr As-Siddiq (Sumakanya nawa ang 
kaluguran ng Allah) ay ipinanganak sa Makkah, siya 
ay isa sa mga mayaman at pinuno nila, siya ang 
pinakaunang yumakap sa Islam sa mga kalalakihan 
na malaya (hindi alipin), pagkaraan ay lumikas si Abu 
Bakr kasama ng Propeta ($|) mula sa Makkah patungo 
ng Madinah, siya ay nakibaka sa pakikipaglaban sa 
labanan sa Badr at sa lahat ng labanan kasama ng 
Propeta (f|), at siya ay may malalaking kalagayan sa 
pagsuporta sa Islam, binawian ng buhay ang Propeta 
(fg) sa araw ng Lunes sa petsa na ika-12 sa buwan ng 
Rabee'ul Awwal, taong ika-11 sa Hijri, at sa araw ding 
yaon hinirang si Abu Bakr sa pagka-pinuno bilang 
tagapaghalili, at siya ay nagpasimula ng 
administrasyon ng islamikong estado sa paghirang ng 
mga gobernador at mga hukom, at sa pangangasiwa 
ng mga hukbong sandatahan; hanggang sa sumailalim 
ang lahat ng mga kapuluang arabo sa ilalim ng 






tuntunin ng Islam. Siya rin ay nagpasimula sa 
pamamatnubay sa mga hukbong sandatahan ng Islam 
sa pagsakop sa lraq at sa bansa ng Sirya; kaya 
nasakop niya ang karamihan sa lraq at ang malaking 
bahagi sa kalupaan ng Sirya, at pagkaraan ay 
binawian ng buhay si Abu Bakr (Sumakanya nawa ang 
kaluguran ng Allah) sa araw ng Lunes sa petsang ika- 
22 sa buwan ng Jumadal Akhirah taong ika-13 sa Hijri 
- 634 sa petsang Gregorian, sa edad niyang (63) taon, 
at siya ay nailibing sa tabi ng Propeta (^) sa silid ni 
Aishah (Sumakanya nawa ang kaluguran ng Allah), at 
pagkaraan niya ay humalili sa kanya si Omar ibn Al- 
Khattab (Sumakanya nawa ang kaluguran ng Allah). 

Ang ilan sa mga Kapakinabangan ng 

Hadith na ito: 

1- Napapaloob sa Du'a (Panalangin) na ito ang 
pagkilala ng isang Muslim sa kanyang mga 
pagkukulang, kasalanan at kahinaan sa harapan ng 
Allah; sapagka't Siya lang naman ang may angking 
kakayahang magpatawad nito. 

2- Itinuturo ng Du'a na ito sa isang Muslim kung 
paano magsumamo sa Allah sa pamamagitan ng 
Kanyang naggagandahang mga Pangalan; na kung 
saan ay nabanggit sa hulian ng panalangin na ito: 
"Innaka antal ghatoorur raheem (Tunay po na Ikaw 
ang Mapagpatawad, ang Mahabagin)". 

58- Si Imran ibn Husain Al-Khuza'iy 
(Sumakanya nawa ang kaluguran ng Allah) 
ay nag-ulat tungkol sa Sugo ng Allah ($%), 
nang makita ang isang lalaki na humiwalay, 
hindi nakapagdasal kasama ng mga tao; 
kaya siya ay nagsabi: O ginoo! Ano ang 
pumigil sa iyo sa pagdasal kasama ng mga 
tao? Sinabi niya: O Sugo ng Allah! Ako po 

ay nasa kalagayan ng Junub (Di ganap na 
kalinisan) at walang tubig, siya (ang 
Propeta) ay nasabi muli: Gumamit ka ng 

lupa, sapagka't sapat na ito sa iyo". ai- 

Bukhari: Hadith bilang (348). 

Ang Taga-ulat ng Hadith na ito: 

Siya si Abu Nujayd, Imran ibn Husain Al-Khuza'iy 
(Sumakanya nawa ang kaluguran ng Allah), isang 
dakilang Sahabi (Kasamahan ng Propeta), at isa sa 
mga tanyag na simbolo ng Islam, siya ay may 

napakalaki at napakataas na ekspiryensya sa 
pamamalakad ng mga kapakanan ng mga Muslim, at 
siya ay hinirang ni Omar bilang tagahukom sa Basra 
at binigyan ng katungkulan sa pagtuturo ng kanyang 






pamilya upang makaunawa sa mga bagay ukol sa 
kanilang pananampalataya. 

Siya ay lagi nang natutuganan sa panalangin, at 
lumalayo sa kaguluhan na naganap sa pagitan ng mga 
Sahabi, ni hindi siya sumali sa pakipaglaban dito. 

Nanatili si Imran ibn Husain (Sumakanya nawa ang 
kaluguran ng Allah) sa Basra hanggang sa binawian 
siya ng buhay dito taong ika-52 sa Hijri. Datapuwa't 
may nagsasabi na hindi ganito. 

Ang ilan sa mga Kapakinabangan ng 

Hadith na ito: 

1- Kabilang sa mga partikular na katangian ng Islam 
ay ang pagpapaluwag sa mga tao, na kung saan ay 
naiparating nito ang alituntunin ng Tayammum 
(Paglilinis sa pamamagitan ng buhangin) sa Islam; 
bilang kapalit ng Ghusl (Paligo) o ng Wudu' 
(Paghuhugas), sa sandaling mahirap makakita ng 
tubig, o magdulot ng kapinsalaan sa paggamit nito. 

2- Kapag walang tubig na matagpuan ang isang 
Muslim, o mayroon siyang dahilan sa di paggamit nito 





dahil sa karamdaman o pagka-uhaw, o ang katulad 
nito; sa ganitong kalagayan ang Tayammum ang 
siyang tatayo na kapalit ng Wudu' o Ghusl; kaya 
magsagawa siya ng Tayammum, kahit pa siya ay nasa 
kalagayan ng Junub, at pagkatapos ay magdasal siya, 
nguni't kapag siya ay nakatagpo na ng tubig o nawala 
na ang dahilan, magkagayon kinakailangan niyang 
maligo. 

3- Kapag nakapagsagawa na ng Tayammum ang isang 
Muslim mula sa Janabah; siya ay magiging ganap 
nang malinis hanggang sa muli na naman siyang 
mapasakalagayan ngJunub, o makatagpo ng tubig, at 
dahil dito hindi na niya uulitin ang ginawa niyang 
Tayammum mula sa Janabah sa bawa't oras, bagkus 
magsasagawa siya ng Tayammum - pagkatapos ng 
una niyang Tayammum mula sa Janabah - para sa 
maliit na Hadath (Wudu'), maliban na lamang kung 
siya ay nasa Janabah ulit. 

4- Ang tinutukoy na lupa dito: ay ang malinis na lupa 
na may buhangin at alikabok. Ang pamamaraan sa 
pagsasagawa ng Tayammum: Ito ay ang pagsabi ng 
isang Muslim ng: Bismillah, habang isinasapuso ang 





Tayammum, pagkatapos ay itapik niya ang kanyang 
mga palad sa ibabaw ng lupa nang isang beses, at 
hihipan niya ito, at tuloy na papahiran ng kaliwa 
niyang kamay nang dahan-dahan ang ibabaw ng 
kanyang kanang kamay at ng kanan niyang kamay 
nang dahan-dahan ang ibabaw ng kanyang kaliwang 
kamay, at pagkatapos ay ipapahid niya ang dalawa 
niyang kamay sa kanyang mukha nang isang beses. 

Na kung saan ... "Itinapik ng Propeta ($|) ang kanyang 
mga kamay sa lupa at tuloy na hinipan ang mga ito, 
pagkatapos ay pinahiran ng kaliwa niyang kamay ang 
kanan niyang kamay, at ng kanan niyang kamay ang 
kaliwa niyang kamay, at pagkatapos ay pinahiran niya 
ang kanyang mukha". Abu Daud: Hadith bilang (321). 

5- Mayroon pang ibang paraan sa pagsasagawa ng 
Tayammum, subali't sadyang hindi na binanggit ito 
upang maiwasan ang pagpapahaba. 

59- Si 

Abu 

Dar 

(Sumakanya nawa ang 

kaluguran 

ng 

Allah) 

ay nag-ulat, 

siya ay 

nagsabi: 

Lagi 

nang 

sinasambit ng 

Propeta 

(H) sa 

gabi, 

kapag 

humiga na 

siya sa 

kanyang 

higaan 

ang: 

“Allaahumma 

bismika 


amootu wa ahyaa (0 Allah! Sa Ngalan Mo, 

ako ay namamatay (natutulog) at 
nabubuhay (nagigising)"; at kapag siya ay 
nagising; kanyang sinasambit ang "Al- 
Hamdu lillaahil ladhee ahyaana ba'da maa 
amaa-tanaa, wa ilayhin nushoor (Ang 
lahat ng pagpupuri ay para sa Allah na Siya 
ang nagbigay sa atin ng buhay pagkatapos 
Niyang kunin sa atin, at sa Kanya ang 

pagkabuhay na Muli)". Al-Bukhari: Hadith bilang 
( 6325 ). 

Ang Taga-ulat ng Hadith na ito: 

Siya si Abu Dar, Jundub ibn Junada Al-Ghifari, isa siya 
sa mga malalaking Sahabi (Kasamahan ng Propeta), 
siya ay mapagbigay at wala siyang itinatago na 
anuman sa kayamanan, siya rin ay nagtatakda ng 
sariling opinyon sa paghatol sa lungsod ng Madinah, 
nakapag-ulat siya ng (281) Hadith sa mga aklat ng 
Hadith. 

Siya ay humayo patungong Sirya, pagkatapos ay 
nanirahan siya sa Rubzah (Ito ay isang lugar na may 
(100) kilo ang layo mula sa Madinah patungo sa 
dakong Riyadh); siya ay binawian ng buhay dito taong 
ika-31 sa Hijri o sa taong ika-32 sa Hijri, at si Abdullah 
ibn Mas'u d ang nakapagsagawa para sa kanya ng 
dasal sa patay (Sumakanya nawa ang kaluguran ng 
Allah). 






Ang ilan sa mga Kapakinabangan ng 
Hadith na ito: 

1- Pinatutunayan ng Hadith na ito ang pagkalehetimo 
ng pagsambit sa panalangin na ito sa pagtulog: 
"Allaahumma bismika amootu wa ahyaa", at ang 
panalangin na ito sa paggising: "Al-Hamdu lillaahil 
ladhee ahyaana ba'da maa amaa-tanaa, wa ilayhin 
nushoor". 

2- Ang paggunita sa Allah sa pagtulog at sa paggising 
ay kabilang sa mga dahilan ng kaligayahan at 
kaligtasan ng tao. 




Mga Piling Hadith 


(jL£= «H C)1 ‘ 1 y* f «LLll iliSLk (j£. ' 


t l l!~Aj ^J < 4 ,\a^—I £-*£*■ ‘. jUVl J^= (jJl L?jl 

0 s >>£*-£ V ^ V £ ^'\ ’t *i \ t y 0 !✓ 

^j~Z, *j*' J* jb 4 \ J >* : L " Wi^ b —** 

La IU$j ^ u ift j ^j <^ <_>JJJljj^ J® ^Kj ‘^ (^Li)! 

jlS? Laj < 4^=-jj <Llu Ij f Juj < Ouli iiV. (jj# ^LLaUul 

& s s ' ' s % s * s s s 0 

.cliljus <1 iMj «-dJ j J« < jj ui-v (jj» 


,(0 * W C~Jju>JI < i_£jlie_L!l ^ia . i^> ) 

60- Si Aishah (Sumakanya nawa ang 
kaluguran ng Allah) ay nag-ulat tungkol sa 
Propeta (^), na kapag siya ay nagtungo sa 
kanyang higaan sa tuwing gabi; kanyang 


pinagdadampi 

ang 

mga 

palad 

niya, at 

pagkatapos ay 

hinihipan 

niya ang 

mga ito 

at binabasa 

niya 

ang: 

Qul huwal laahu 

ahad...), at 

ang 

(Qul 

a'oodhu 

birabbil 

falaq...), at 

ang 

(Qul 

a'oodhu 

birabbin 

naas...), at pagkatapos ay ipinapahid niya 
ito sa kanyang katawan sa abot ng makaya 

niya, sinisimulan niya nito sa kanyang ulo 

at mukha, at sa iba pang bahagi ng 

kanyang katawan, ginagawa niya ito ng 
tatlong beses". Al-Bukhari: Hadith bilang (5017). 

Ang Taga-ulat ay nabanggit na sa Hadith 
na ika (45): 

Ang ilan sa mga Kapakinabangan ng 

Hadith na ito: 

1- Dapat sa isang Muslim na pangalagaan ang mga 
Dhikr (Paggunita) sa pagtulog, at ang ilan sa mga ito 
ay ang pagbasa ng: Surah al-lkhlas, Surah al-Falaq at 
ang Surah an-Naas, at ang paghipan sa mga palad at 
pagpahid nito sa ulo, sa mukha at sa buong katawan 
sa abot kaya niya. 

2- Nakabubuti sa isang Muslim na basahin ang mga 
Surah na ito sa sandaling nagkasakit, at hipan ang 
mga palad at ipahid ang mga ito sa ulo, sa mukha at 
sa lahat ng bahagi ng katawan ayon sa makayanan 
dito. 

61- Si Abu Hurairah (Sumakanya nawa ang 
kaluguran ng Allah) ay nag-ulat tungkol sa 
Propeta {%) na nagsasabi: "Sinabi ng Allah: 
Ako ay naglaan sa Aking mga matuwid na 
alipin; ng mga bagay na hindi pa nakita ng 
mata, hindi pa nadinig ng tainga at hindi 
pa sumagi sa puso ng sinumang tao". ai- 
Bukhari: Hadith bilang (7498). 

Ang Taga-ulat ay nabanggit na sa Hadith 
na ika (3): 





Ang ilan sa mga Kapakinabangan ng 
Hadith na ito: 

1- Hindi kayang ilarawan ang karangyaan ng Paraiso 
sa Huling Araw, at hindi rin maitutulad sa mga bagay 
sa mundo at sa mga karangyaan nito; sapagka't ang 
mga bagay sa mundo at ang mga karangyaan nito ay 
ganap na magkaiba sa karangyaan ng Paraiso sa 
Huling Araw. 

2- Ang karangyaan sa Paraiso sa Huling Araw ay 
natatangi lamang sa mga naniniwala sa Allah bilang 
Panginoon, sa Islam bilang relihiyon at kay 
Muhammad bilang Sugo, at hindi nila binahiran ang 
kanilang pananampalataya ng pagtatambal (sa 
Kaisahan ng Allah), ng kawalan ng pananampalataya, 
o ng Bid'ah (mga katuruan na wala sa Islam) at mga 
kasalanan. 

62- Si Abdullah ibn Umar (Sumakanila 

nawa ang kaluguran ng Allah) ay nag-ulat, 
na ang Sugo ng Allah (^) ay nagsabi: 

"Kapag kumain ang isa sa inyo; kumain siya 
sa pamamagitan ng kanyang kanang 
kamay, at kapag uminom; uminom siya sa 
pamamagitan ng kanyang kanang kamay; 
sapagka't si Satanas ay kumakain at 
umiinom sa pamamagitan ng kanyang 
kaliwang kamay". Muslim: Hadith bilang 105- 
( 2020 ). 


Ang Taga-ulat ay nabanggit na sa Hadith 
na ika (38): 





Ang ilan sa mga Kapakinabangan ng 
Hadith na ito: 


1- Ipinapaliwanag ng Hadith na ito ang ilan sa mga 
magagandang asal sa pagkain at pag-inom sa Islam. 

2- Dapat sa isang Muslim ay kumain na gamit ang 
kanang kamay at gayundin sa pag-inom, 
samakatuwid huwag kumain at uminom na gamit ang 
kaliwang kamay. 

3- Dapat sa isang Muslim ay umiwas sa pagsunod kay 
Satanas sa lahat ng aspeto ng buhay, maging 
relihiyosong mga bagay o makamundong bagay. 

63- Si Aishah (Sumakanya nawa ang 

kaluguran ng Allah) ay nag-ulat, na ang 
Sugo ng Allah (^) ay nagsabi: "Kapag 

kumain ang isa sa inyo; kanyang sambitin 
ang Ngalan ng Allah (Bismillah); at kapag 
nakalimutan niya na sambitin ang Ngalan 
ng Allah sa simula; kanyang sabihin: 
Bismillaahi awwalihi wa aakhirih (Sa 

Ngalan ng Allah sa una at huli)". Abu Daud: 
Hadith bilang (3767). 

Ang Taga-ulat ay nabanggit na sa Hadith 
na ika (45): 

Ang ilan sa mga Kapakinabangan ng 

Hadith na ito: 

1- Kabilang sa mga magagandang asal sa pagkain at 
pag-inom sa Islam; ay ang pagsambit ng isang Muslim 

sa Ngalan ng Allah sa pagsimula ng pagkain at pag- 
inom; at kapag nakalimutan niya na sambitin ang 
Ngalan ng Allah sa umpisa; kung gayon ang dapat 
niyang sabihin ay: Bismillaahi awwalihi wa aakhirih. 


2- Dapat sa isang Muslim ay kanyang gawing isang 
magandang halimbawa ang Sugo ng Allah ($$) sa lahat 
ng aspeto ng buhay pang-islamiko. 

64- Si Jarir (Sumakanya nawa ang 
kaluguran ng Allah) ay nag-ulat tungkol sa 
Propeta (H) na nagsasabi: "Sinuman ang 
mapagkakaitan ng pagkahabag, siya ay 

napagkaitan ng kabutihan". Musiim: Hadith 
bilang 74-(2592). 

Ang Taga-ulat ng Hadith na ito: 

Siya si Jarir ibn Abdullah ibn Jabir Al-Bajali, siya ay 
naging pinuno ng kanyang pamayanan sa panahon ng 
kamangmangan at gayundin sa Islam, si Jarir ay 
yumakap sa Islam bago ang ikasampung taon sa Hijri, 
datapuwa't may nagsasabing hindi ganito, siya ay 
matalino at maalam tungkol sa mga bagay na 
kaugnay sa Islam, siya ay may magandang hitsura at 
kaibig-ibig na kagandahan. 

May dakila siyang nagawa sa mga pagsakop sa lraq at 
sa iba pang mga kalapit bansa nito, at siya ay 
nakapag-ulat tungkol sa Propeta ($|) ng isandaang 
Hadith. 

Siya ay binawian ng buhay sa Kerkieia sa pagitan ng 
Hairah at Sirya noong taong ika-51 sa Hijri, 
datapuwa't may nagsasabi na hindi ganito. 

Ang ilan sa mga Kapakinabangan ng 
Hadith na ito: 


1- Hinihimok ng Hadith na ito na sundin ang paraan 
ng pagkahabag at pagkalumanay sa larangan ng pag- 

aanyaya tungo sa Allah, sa pag-aaral at pagtuturo, 
gayundin sa pakikitungo sa pamilya at mga anak, 
hindi sa paraan ng karahasan at kalupitan. 

2- Ang mga bunga ng pagkahabag at pagkalumanay 
ay kapaki-pakinabang, samantalang ang mga bunga 
ng karahasan at kalupitan ay tinatalikuran, at di 
kapaki-pakinabang sa pangkalahatang katangian. 

25- Si Ali ibn Abu Talib (Sumakanya nawa 
ang kaluguran ng Allah) ay nag-ulat 
tungkol sa lagi nang sinasabi ng Propeta 
{%) sa hulian ng kanyang pagdarasal sa 

Witr (Pinakahuling dasal sa gabi): 
“Allaahumma innee a'udhu bi ridhaa-ka 

min sakhatika, wa bi mu'aa-faatika min 

'uqoobatika, wa a'udhu bika minka, laa 

uhsee thanaa-an 'alayka, anta kamaa ath- 

nayta 'alaa naf-sika (0 Allah! Tunay na ako 
ay nagpapakupkop sa lyong kaluguran 
laban sa lyong poot, sa lyong 
pagpapalampas laban sa lyong 

kaparusahan, at ako ay nagpapakupkop sa 
lyo laban sa lyo, hindi ko mabibilang ang 
papuri sa lyo, Ikaw gaya ng lyong 

pagpupuri sa lyong Sarili)". Abu Daud: Hadith 

bilang (1427). 

Ang Taga-ulat ay nabanggit na sa Hadith 
na ika (35): 

Ang ilan sa mga Kapakinabangan ng 
Hadith na ito: 

1- Dapat ay maisaulo ng isang Muslim ang dakilang 
panalangin na ito: "Allaahumma innee a'udhu bi 
ridhaa-ka min sakhatika, wa bi mu'aa-faatika min 
'uqoobatika, wa a'udhu bika minka, laa uhsee 
thanaa-an 'alayka, anta kamaa ath-nayta 'alaa naf- 
sika". 

2- Nakabubuting sinasambit ng isang Muslim ang 
dakilang panalangin na ito sa huling bahagi ng 
pagdarasal sa Witr, bago magsagawa ng Taslim 
(Pagtatapos) dito, o sa Sujud (Pagpapatirapa), o sa 
sandaling humiga na para matulog, o sa iba pang mga 
kalagayan. 

3- Dapat sa puso ng isang Muslim ay maging taimtim 
sa sandaling nananalangin. 






3l_s < i y'- i_m ^»3 <~'-i p --i-i 

i'! 4^'i j-* ,L-SJ ^ :* ik\ 

tf ." • i*\< .’*'’> * • ' * i' , « # . • 

• U* 9 b b UjLa ‘4j-a3 


,(Y*"\0) Y t^ 1 1 <1 <0 ^e. 1 'a-<^-i) 


66- Si Ummu Salamah (Sumakanya nawa 
ang kaluguran ng Allah) ay nag-ulat, siya ay 
nagsabi: Sinabi ng Sugo ng Allah (^): 
"Sinuman ang uminon sa isang sisidlan na 
yari sa ginto o pilak, tunay na ang tanging 
dumadaloy sa loob ng kanyang tiyan ay 
apoy mula Impiyerno". Musiim: Hadith biiang 2 
-(2065). 

Ang Taga-ulat ng Hadith na ito: 

Siya ang isa sa mga tinaguriang ina ng mga 
sumasampalataya, Ummu Salamah ang kanyang 
palayaw (Sumakanya nawa ang kaluguran ng Allah), 
siya si Hind bint Abu Umayyah Al-Makh-zumiyyah, 
pinsang buo ni Khalid ibn Al-Walid (Sumakanya nawa 
ang kaluguran ng Allah), siya ay isinilang sa Makkah 





bago mahirang si Muhammad bilang Propeta nang di- 
humigit kumulang ng (17) taon. 

Siya ay lumikas patungo sa kalupaan ng Etyopya 
(Ethiopia), pagkaraan ay lumikas naman sa Madinah, 
siya ay isa sa pinakamaganda sa mga kababaihan at 
may pinakamataas na angkan sa kanila, gayundin 
naman na isa siya sa pinakamatalino at 
pinakamaganda ang pag-uugali sa mga kababaihan. 

Bago pa man ang Propeta (^), siya ay nasa piling ng 
kapatid niya sa pagpapasuso: na si Abu Salamah, 
Abdullah ibn Abdul Asad Al-Makh-zumi, siya ay 
nakibakang makipaglaban sa labanan sa Badr, 
gayundin sa labanan sa Uhud, subali't siya ay 
nagtamo dito ng matinding sugat, pagkaraan ay 
binawian siya ng buhay sa Madinah sa buwan ng 
Jumadal akhirah taong ika-3 sa Hijri, dahil sa 
matinding epekto ng sugat na ito. 

Pagkaraan ay pinakasalan siya ng Propeta (%&), 
matapos na siya ay maging malaya sa buwan ng 
Shawwal taong ika-4 sa Hijri, siya ay may malawak na 
pang-unawa sa mga alituntunin ng Islam at matalino, 





at ang naging reaksyon niya sa araw ng Hudaibiyah ay 
kilala sa kasaysayan, at marami siyang nasamahan sa 
Sugo (fg) na mga labanan. 

Ang mga naiulat niya ay umabot ng (380) Hadith. 

Siya ang pinakahuling binawian ng buhay sa mga 
tinaguriang ina ng mga sumasampalataya, at siya ay 
namuhay ng (90) taon, pagkaraan ay binawian siya ng 
buhay taong ika-59 sa Hijri, datapuwa't may 
nagsasabing ika-61 taon sa Hijri, at siya nailibing sa 
Baqi' (Sumakanya nawa ang kaluguran ng Allah). 

Ang ilan sa mga Kapakinabangan ng 

Hadith na ito: 

1- Ipinagbabawal ang paggamit ng sisidlan na ginto at 
pilak sa pagkain at pag-inom, sa paglilinis at sa iba pa, 
sa bawa't Muslim maging lalaki man o babae. 

2- Dapat sa isang Muslim ay sumunod sa Sugo ng 
Allah (f|) sa lahat ng bagay na ukol sa pagkain at pag- 
inom, at sa lahat ng pamamaraan ng buhay, at 
sinuman ang sumalungat sa kanya pagkatapos niyang 

mabatid; magkagayon siya ay maging karapat-dapat 
sa pananakot at kaparusahan. 

3- Dapat sa isang Muslim ay lumayo sa lahat ng 
paraan ng pag-aaksa at pagmamalaki. 

11 4—Ul 6—6—^ ~^ v 

6^- JL_S :JL_i * 4)1 y 

Jjkj_II ,;lL» Lj ) * 3 ii i si1a_5ll 


4 l*jlJ ( iL 1^1 rttlj Aj»jj| I.a C; < a_*jLsj| 

# /, > J * /# / / # ^ j > 0 J # / , * 

_ uj 4_I cu Lv 4 4_jJlc j _ II ) I 4\JLo 




a..j 4 .ii 1 (**< l*v < 4 .i >JlC. a ( C. t. II I Ja »a 


.("\t 1 C_jJlj>JI ^ c e . L a ) 


67- Si Jabir ibn Abdullah (Sumakanila nawa 
ang kaluguran ng Allah) ay nag-ulat na ang 
Sugo ng Allah (^) ay nagsabi: "Sinuman 
ang nagsabi sa oras na narinig niya ang 
Adhan (Panawagan sa pagdarasal): 

Allaahumma rabba haadhihid da'awatit 

taa-mmah, was salaatil qaa-imah, aati 
muhammadan al-waseelata wal 

fadheelata, wab-'asth-hu maqaamam 

mahmoodan alladhee wa'adtahu (O Allah! 

Ang Panginoon ng ganap na panawagan na 
ito at ng itinataguyod na pagdarasal! 

Pagkalooban Mo po si Muhammad ng 
karapatang mamagitan at pagkabukod- 
tangi at iangat siya sa pinakamabuti at 
pinakamataas na pook sa Paraiso na lyong 
ipinangako sa kanya), sa kanya ay maging 
karapat-dapat ang aking pamamagitan sa 
Araw ng Pagbabangon Muli". Ai-Bukhari: 
Hadith bilang (614). 

Ang Taga-ulat ay nabanggit na sa Hadith 
na ika (25): 

Ang ilan sa mga Kapakinabangan ng 

Hadith na ito: 


1- Hinihimok ng Hadith na ito ang pagbigkas sa 
panalangin na ito sa sandaling natapos na ang Adhan. 

2- Dapat sa isang Muslim na huwag kaligtaan ang 
pagsasaulo sa panalangin na ito at ang pagbigkas nito 
pagkatapos ng Adhan. 

3- Itinuturo ng Hadith na ito ang kadakilaan ng 
panalangin na ito pagkatapos ng Adhan; kaya 
sinuman ang bumigkas ng panalangin na ito 
pagkatapos ng Adhan; siya ay maging karapat-dapat 
sa pamamagitan ng Sugo ng Allah ($|) sa Araw ng 
Pagbabangon Muli. 

68- Si Abu Hurairah (Sumakanya nawa ang 
kaluguran ng Allah) ay nag-ulat, na ang 
Propeta (|g) ay nagsabi: "Walang araw na 
ang isang alipin dito ay inabot ng umaga 
kundi may dalawang anghel na bumababa; 

at ang isa sa kanila ay nagsasabi: 0 Allah! 
Pagkalooban Mo po siya ng pantustos na 
sagana, at magsasabi naman ang isa: O 
Allah! Pagkalooban Mo po siya ng 
kakuriputan na nakapipinsala". Ai-Bukhari: 
Hadith bilang (1442). 

Ang Taga-ulat ay nabanggit na sa Hadith 

na ika (2): 

Ang ilan sa mga Kapakinabangan ng 

Hadith na ito: 

1- Ang paggugol sa Landas ng Allah ay isang paraan sa 
paghatak ng kabutihan at biyaya, na kung saan ang 
paggugol sa Landas ng Allah ay naghahatid ng 
kasaganaan, at ang kasaganaan ay isang parirala ng 
kaayusan ng sarili, pamilya at mga anak, kalusugan sa 
pangangatawan, at kaluwagan ng dibdib, at 

karagdagang gabay para sa kaligayahan sa mundong 
ito at sa kabilang buhay. 

2- Hindi nararapat sa isang Muslim na maging 
maramot kapag siya ay biniyayaan ng Allah ng 
masaganang kayamanan; sapagka't ang pagiging 
maramot ay naghahatid ng kasawian, at ang 
kasawian ay isang parirala ng pagkaligalig sa sarili, 
paninikip ng dibdib, at pagkaunting gabay sa 
kabutihan, kalusugan, biyaya at kaligayahan sa 
mundong ito at sa kabilang buhay. 

69- Si Abu Bakrah (Sumakanya nawa ang 
kaluguran ng Allah) ay nag-ulat tungkol sa 
Propeta (|g), na kapag siya (ang Propeta) 
ay dinatnan ng isang bagay na 
nakapagpapasaya sa kanya, o siya ay 

binalitaan ng isang magandang balita; 
agad siyang nagpapatirapa; bilang 

pasasalamat sa Allah, ang Mapalad at 

Kataas-taasan". Ibnu Majah: Hadith bilang (1394). 

Ang Taga-ulat ng Hadith na ito: 

Siya si Abu Bakrata Nafee' ibn Al-Harith Al-Thaqafi 
(Sumakanya nawa ang kaluguran ng Allah), siya ay isa 
sa mga mabuting Sahabi (Kasamahan ng Propeta), 
sumakanila nawa ang kaluguran ng Allah, at umiiwas 
siya sa kaguluhang naganap sa panahon ng mga 
Sahabi, at ang mga naiulat niya ay umabot ng (123) 
Hadith. 

Siya ay nanirahan sa Basra, at dito na rin siya 
binawian ng buhay noong ika-50 taon sa Hijri. 
Datapuwa't may nagsasabing hindi ganito. 

Ang ilan sa mga Kapakinabangan ng Hadith na ito: 

1- Ipinahihiwatig ng Hadith na ito ang pagkalehitimo 
ng pagpapatirapa sa Allah bilang pagpapasalamat sa 
Kanyang kabutihan at mga biyaya. 


2- Ang pagpapatirapa bilang pagpapasalamat ay hindi 
dapat ginagawa maliban lamang kung para sa Allah, 
at ang kadahilanan nito ay ang pagtamo ng biyaya o 
pagtaboy ng galit o sumpa. 

70- Si Abu Hurairah (Sumakanya nawa ang 
kaluguran ng Allah) ay nag-ulat, siya ay 
nagsabi: Narinig ko sa Sugo ng Allah (M) na 
nagsasabi: "Sumusumpa ako sa Allah! 

Katotohanang ako ay humihingi ng 




Mga Piling Hadith 


kapatawaran sa Allah at nagbabalik-loob 
sa Kanya sa loob ng isang araw nang 
pitumpung beses". Al-Bukhari: Hadith bilang 
(6307). 

Ang Taga-ulat ay nabanggit na sa Hadith 
na ika (2): 

Ang ilan sa mga Kapakinabangan ng 
Hadith na ito: 

1- Hinihimok ng Hadith na ito na dapat ay maging 
madalas ang pagbalik-loob at ang paghingi ng 
kapatawaran. 

2- Dapat sa isang Muslim ay itakdang isang 
magandang huwaran ang Sugo ng Allah (%&); kaya 
dapat siyang maging masigasig sa pagsunod sa kanya 
sa lahat ng aspeto ng buhay pang-islamiko. 

3- May magagandang bunga sa paghingi ng 
kapatawaran, ang ilan sa mga ito ay ang sumusunod: 
Nakapagbubura ng mga kasalanan at nakapagtatago 
ng mga kapintasan, nakapagpapalago ng biyaya at 
nakapagtatamo ng kaluguran ng Allah at 

nakapagpapalapit sa Kanya, at nakapagpapasok sa 
Paraiso. 

Ang lahat ng pagpupuri ay sa Allah, nang dahil sa 
Kanyang biyaya ay naging ganap ang mga mabuti, 
nawa'y maitampok ang pagpapala at kapayapaan sa 
Sugo ng Allah na si Muhammad, gayundin sa kanyang 
mga pamilya at kasamahan. 






